
विश्वास्‌ 


रि 


गिसने भगवान्‌ का आश्रय पकड लिया, 
वह॒ अनाथ नहु है 1 अनाथ, दद्धि, भिखमंगा तौ वह है 


क्योकि उसको भगवान्‌ पर 


ज्‌ पैसे को पकडता है, संसारी आश्रयौ को पकडता 

साखग्राहिता 


प्रथम पुष्प 


एक दया को र्यो भरोसो। 
सब विधि भयो निराश राधिके, 
दीन ओर को मोसो ॥ 

जितिः द विः 


प्रका्कीय 
अााप्ाााामजसतयजयकाााकपादतकातायातयायसययायततका 


शरणागतवत्सल जगदाराध्य श्रीहरि ही जीव के सच्चे 
हितैषी व एकमात्र अवलम्ब है, उनकी शरण यदि मिल जाए तो 
इससे बड़ा सौभाग्य कुछ नहीं हो सकता । अनन्त वासनाओं मे 
ग्रसित प्राणी वासनाओं से कभी तृप्त तो हो ही नही सकते, उल्टे 
अनन्त अन्धकार को ही प्राप्त हो जाते है । संसार मे जीवों के 
परम कल्याण का कोई साधन नहीं है । सूर, तुलसी, मीरा आदि 
बड़े-बड़े महापुरुषों का क्रियात्मक-जीवन देखकर भी जीव 
ससार मं ही आश्रय खोजता है । समुद्र मेँ डबने वाले को एक 
तृण का अवलम्ब जैसे होता है, वैसे ही ब्रजभूमि मे सम्भवतया 
सारे जगत के कष्ट-हरण के लिए एसे एक विरक्त संत का 
अवतरण हुआ, जो सहज में ही अपने आश्रितो को भवसागर 
पार करा देगे। विभिन्न प्रदेशों से आकर शरणागत हुये 
आराधक-आराधिकाओं मे दिव्यगुणों का समावेश अपने सत्संग 
के माध्यम से कराने वाले उन विरक्त संत श्री रमेश बाबा जी 
महाराज की महती अनुकम्पा से उस सत्संग की रसधारा मँ 
समस्त अध्यात्म रसावलम्बी अवगाहन करे । रात्रि-नृत्याराधन 
के पश्चात्‌ पूज्य वावा महाराज द्वारा साधक-साधिकाओ को दी 
गड ज्ञातव्य भक्ति-सिद्धान्तों की शिक्षा परमार्थ-पथानुयायियो के 
लिए सम्बल-स्वरुप है । इसी आशय से "सारग्राहिता" नामक 
इस पुस्तक मं उन अमृत-बिन्दुओं को लिपिबद्ध किया है 
जिसका अध्ययन सभी सुधी-साधकों को अतिशय सुखद 
होगा । 

श्री रमे बाबा जी महाराज 
"षणौ 


गुण-गरिमागार, करुणा-पारावार युगललब्ध-साकार इन 
विभूति विशेष गुरुप्रवर पूज्य बावाश्री के विलक्षण विभा-वैभव के 
वर्णन का आद्यन्त कों से हो यह विचार कर मंद मति की गति 
विथकित हो जाती है। 


विधि हरि हर कवि कोविद्‌ बानी । कहत साधु महिमा सकुचानी ॥ 
सोमो सन कहि जात न कैसे । साक बनिक मनि गुन गन जैसे ॥ 


(रा.च.मा.बाल. ३) 
पुनरपि 


जो सुख होत गोपालहि गाये । 
सो सुख होत न जप तप कीन्हे कोटिक तीरथ 
न्हाये । 
(सू. वि. प.) 


अयवा 
रस सागर गोविन्द्‌ नाम है रसना जो तू गाये। 
तो जड जीव जनम की तेरी बिगड़ी ह बन जाये ॥ 


जनम-जनम की जाये मलिनता उज्वलता आ जाये ॥ 
(बाबा श्री द्वारा रचित -ब्र.भा.मासे संग्रहीत) 


कथनाशय इस पवित्र चरित्र के लेखन से निज कर व गिरा 
पवित्र करने का स्वसुख व जनहित का ही प्रयास है । 

अध्येतागण अवगत हों इस बात से कि यह लेख, मात्र 
सकेतिक परिचय ही दे पायेगा, अशेष श्रद्धास्पद (बाबाश्री) के 
विषय मे । सर्वगुणसमन्वित इन दिव्य विभूति का प्रकर्ष आर्ष 
जीवन चरित्र कहीं लेखन-कथन का विषय है? 





"करनी करुणासिन्धु की मुख कहत न आवे" 
(सू.वि. प.) 


मलिन अन्तस्‌ मे सिद्ध संतो के वास्तविक वृत्त को यथार्थ 
रूप से समञ्जने की क्षमता ही कहाँ, फिर लेखन की बात तो 
अतीव दूर है तथापि इन लोक-लोकान्तरोत्तर विभूति के 
चरितामत की श्रवणाभिलाषा ने असंख्यो के मन को निकेतन 
कर लिया अतएव सार्वभौम महत्‌ वृत्त को शब्दबद्ध करने की 
धृष्टता की | 
तीर्थराज प्रयाग को जिन्होने जन्मभूमि बनने का 
सौभाग्य-दान दिया । माता-पिता के एकमात्र पुत्र होने से उनके 
विशेष वात्सल्यभाजन रहे । ईश्वरीययोजना ही मूल हेतु रही 
आपके अवतरण में। दीर्घकाल तक अवतरित दिव्य दम्पति 
स्वनामधन्य श्री बलदेव प्रसाद शुक्ल (शुक्ल भगवान्‌ जिन्हे 
लोग कहते थे) एवं श्रीमती हेमेश्वरी देवी को संतान सुख अप्राप्य 
रहा, संतान प्रापि की इच्छा से कोलकाता के समीप तारकेश्वर 
मे जाकर आर्त पुकार की, परिणामतः सन्‌ १९३० पौष मास 
की सप्तमी को रात्रि ९:२७ बजे कन्यारत्न श्री तारकेश्वरी (दीदी 
जी) का अवतरण हुआ अनन्तर दम्पत्ति को पुत्र कामना ने 
व्यथित किया । पुत्र प्राप्ति की इच्छा से कठिन यात्रा कर रामेश्वर 
पहुंचे, वहाँ जलान्न त्याग कर शिवाराधन मे तल्लीन हो गये, 
पुत्र कामेष्टि महायज्ञ किया । आशुतोष हैँ रामेश्वर प्रभु, उस 
तीव्राराधन से प्रसन्न हो तृतीय रत्रि को माताजी को 
सर्वजगन्निवासावास होने का वर दिया। शिवाराधन से सन्‌ 
१९३८ पौष मास कृष्ण पक्ष की सप्तमी तिथि को अभिजित 











मुहूर्तं मध्याह १२ बजे अद्भुत बालक का ललाट देखते ही पिता 
(विश्च के प्रख्यात व प्रकाण्ड ज्योतिषाचार्य) ने कह दिया - 

"यह बालकं गृहस्थ ग्रहण न कर नैष्ठिकं ब्रह्मचारी ही रहेगा 
इसका प्रादुर्भाव जौव-जगत के निस्तार निमित्त ही हुआ है / 

वहो हुआ, गुरु-शिष्य परिपाटी का निर्वाहन करते हए 
शिक्षाध्ययन को तो गये किन्तु बहु अल्प काल मे अध्ययन 
समापन भी हो गया | 

“अल्पकाल विद्या बहु पायी” 

गुरुजनं को गुरु बनने का श्रेय ही देना था अपने अध्ययन 
से । सर्वक्त्र कुशल इस प्रतिभा ने अपने गायन-वादन आदि 
ललित कलाओं से विस्मयान्वित कर दिया बडे.बडे 
संगीतमार्तण्डों को । प्रयागराज को भी स्वल्पकाल ही यह 
सानिध्य सुलभ हो सका "तीर्थीकुर्वन्ति तीर्थानि" एेसे अचिन्त्य 
शक्ति सम्पन्न असामान्य पुरुष का। अवतरणोदेश्य की पूर्तिं 
हेतु दो बार भागे जन्मभूमि छोडकर ब्रजदेश की ओर किन्तु मँ 
की पकड़ अधिक मजबूत होने से सफल न हो सके । अब यह 
तृतीय प्रयास था, इन्द्रियातीत स्तर पर एक ठेसी प्रक्रिया 
सक्रिय हुई कि तृणतोडनवत्‌ एक इ्जटके में सर्वत्याग कर पुनः 
गति अविराम हो गई ब्रज की ओर। 

चित्रकूट के निर्जन अरण्यों मे प्राण-परवाह का परित्याग कर 
परिभ्रमण किया, सूर्यवंशमणि प्रभु श्रीराम का यह वनवास स्थल 
पूज्यपाद का भी वनवास स्थान रहा । "स रक्षिता रक्षति यो हि 
गर्भ" इस भावना से निर्भीक घूमे उन हिंसक जीवों के आतंक 
संभावित भयानक वना में | 











आराध्य के दर्शन को तृषान्वित नयन, उपास्य को पाने के 
लिए लालसान्वित हृदय अब बार-बार पाद-पद्मो को श्रीधाम 
बरसाने के लिए ठकेलने लगा, बस पहंच गए बरसाना । मार्ग में 
अन्तस्‌ को अकञ्मोर देने वाली अनेकानेक विलक्षण स्थितियों 
का सामना किया। मार्ग का असाधारण घटना संघटित वृत्त 
यद्यपि अत्यधिक रोचक, प्रेरक व पुष्कल है तथापि इस दिव्य 
जीवन की चर्चा स्वतन्त्र रूप से भिन्न ग्रन्थ के निर्माणमेही 
सम्भव है अतः यहाँ तो संक्षिप्त चर्चा ही है । बरसाने मे आकर 
तन-मन-नयन आध्यात्मिक मार्गदर्शक के अन्वेषण मे तत्पर हो 
गए । श्रीजी ने सहयोग किया एवं निरंतर राधारससुधा सिन्धु मे 
अवस्थित, राधा के परिधान मे सुरक्षित, गौरवर्णा की 
शुभ्रोज्ज्वल कान्ति से आलोकित-अलंकृत युगल सौख्य में 
आलोडित, नाना पुराणनिगमागम के ज्ञाता, महावाणी जैसे 
निगृूढात्मक ग्रन्थ के प्राकट्यकर्ता “अनन्त श्री सम्पन्नश्री श्री 
प्रियाशरण जी महाराज" से शिष्यत्व स्वीकार किया 


ब्रज मे भामिनी का जन्म स्थान बरसाना, बरसाने में 
भामिनी की निज कर निर्मित गहवर वाटिका “बीस कोस 
वृन्दाविपिन पुर वृषभानु उदार, तामे गहवर वाटिका जामे नित्य 
विहार" ओर उस गहवरवन मे भी महासदाशया मानिनी का 
मन-भावन मान-स्थान श्री मानमंदिर ही मानद (बाबाश्री) को 
मनोनुकूल लगा । मानगढ़, ब्रह्माचलपर्वत की चार शिखरो मे से 
एक महान शिखर है । उस समय तो यह बीहड स्थान दिन में 
भी अपनी विकरालता के कारण किसी को मदिर प्रागणमेन 
आने देता । मंदिर का आंतरिक मूल स्थान चोरो को चोरी का 














माल छिपाने के लिए था। चौराग्रगण्य की उपासना मे इन 
विभूति को भला चोरो से क्या भय? 


भय को भगाकर भावना की - “तस्कराणां पतये नमः" चोरों 
के सरदार को प्रणाम है, पाप-पंक के चोर को भी एवं रकम-वैक 
के चोर को भी । व्रजवासी चोर भी पूज्य हँ हमारे, इस भावना से 
भावित हो द्रोहार्हणो (द्रोह के योग्य) को भी कभी द्रोहदृष्टि से न 
देखा, अद्वेष्टा के जीवन्त स्वरुप जो ठहरे। फिर तो शनैः-शनैः 
विभूति की विद्यमत्ता ने स्थल को जाग्रत कर दिया, अध्यात्म 
की दिव्य सुवास से परिव्याप्त कर दिया । 

जग-हित-निरत इस दिव्य जीवन ने असंख्य को 
आत्मोन्नति के पथ पर आरूढ कर दिया एवं कर रहे है । श्रीमन्‌ 
चैतन्यदेव के पश्चात्‌ कलिमलदलनार्थ नामामृत की नदियां 
बहाने वाली एकमात्र विभूति के सतत्‌ प्रयास से आज ३२ 
हजार गवां मे, प्रभातफेरी के माध्यम से नाम निनादित हो रहा 
है । ब्रज के कृष्ण लीला सम्बंधित दिव्य वन, सरोवर, पर्वतो को 
सुरक्षित करने के साथ-साथ सहस्र वृक्ष लगाकर सुसज्जित भी 
किया । अधिक पुरानी बात नहीं है, आपको स्मरण करा दे, सन्‌ 
२००९ मे “राधारानी ब्रजयात्रा" के दौरान ब्रजयात्रियों को साथ 
लेकर स्वयं ही बैठ गये आमरण अनशन पर, इस संकल्प के 
साथ कि जब तकं ब्रज पर्वतो पर हो रहे खनन द्वारा आघात को 
सरकार रोक नहीं देगी, मुख में जल भी नहीं जायेगा । समस्त 
ब्रजयात्री भी निष्ठपूर्वक अनशन लिए हुए हरिनामसंकीर्तन करने 
लगे ओर उस समय जो उद्वाम गति से नृत्य-गान हुआ, नाम के 
प्रति इस अटूट आस्था का ही परिणाम था कि १२ घंटे बाद ही 








विजयपत्र आ गया । दिव्य विभूति के अपूर्वं तेज से साम्राज्य 
सत्ता भी नत हो गयी । गौवंश के रक्षार्थ गत्‌ £ वर्ष पूर्व माता जी 
गौशाला का बीजारोपण किया था, देखते ही देखते आज उस 
वट बीज ने विशाल तरु का रूप ले लिया, जिसके आतपत्र 
(छाया) मे आज 35,000 गायो का मातृवत्‌ पालन हो रहा है । 
सग्रह परिग्रह से सर्वथा परे रहने वाले इन महापुरुष की 
भगवन्नाम ही एकमात्र सरस सम्पत्ति है । 


(4 करुणा करना करुणामयी मम अंत हो , बरसाने मे । | मे । 
पावन गहरवन कुञ्ज निकट रज में रज होय मिदं बज में ॥ | 
(बाबा श्री द्वारा रचित -ब्र.भा.मा. से संग्रहीत) 

परम विरक्त होते हुए भी बड़े-बड़े कार्य संपादित किये, इन 
ब्रज संस्कृति के एकमात्र संरक्षक, प्रवर्दधक व उद्धारक ने, गत 
षष्टि (६०) वर्षो से ब्रज में क्ेत्रसन्यास (ब्रज के बाहर न जाने का 
प्रण) लिया एवं इस सुदृढ भावना से विराज रहे हैँ । ब्रज, ब्रजेश 
व व्रजवासी ही आपका सर्वस्व हैँ। असंख्यों आपके 
सान्निध्य-सौभाग्य से सुरभित हये, आपके विषय में जिनके 
विशेष अनुभव हैँ, विलक्षण अनुभूतिययोँ है, विविध विचार हैँ, 
विपुल भाव साम्राज्य है, विशद अनुशीलन है, इस लोकोत्तर 
व्यक्तित्व ने विमुग्ध कर दिया है विवेकियों का हृदय । वस्तुतः 
कृष्णकृपालब्ध पुमान्‌ को ही गम्य हो सकता है यह व्यक्तित्व । 
रसोदधि के जिस अतल-तल मेँ आपका सहज प्रवेश है, यह 
अतिशयोक्ति नहीं कि रस ज्ञाताओं का हृदय भी उस तल से 


अस्पृष्ट ही रह गया । 





पी 


आपकी आंतरिक स्थिति क्या है, यह बाहर की सहजता 
सरलता को देखते हुए सर्वथा अगम्य है। आपका अन्तर 
लीलानंद, सुगु भावोत्थान, युगल मिलन का सौख्य इन गहन 
भाव-दशाओं का अनुमान आपके सृजित साहित्य के पठन से 
हौ संभव है । आपकी अनुपम कृतियाँ - श्री रसिया रासेश्वरी. 
स्वर वंशी के शब्द नृपुर के, ब्रजभावमालिका, भक्तद्रय चरित्र 
इत्यादि हृदयद्रावी भावो से भावित कृतियाँ हँ | 


आपका त्रकालिक सत्संग अनवरत चलता ही रहता है । 
साधक-साधु-सिद्ध सबके लिए सम्बल हैँ आपके त्रैकालिक 
रसा्रवचन । दैन्य की सुरभि से सुवासित अद्भूत असमार्ध्व रस 
का प्रोज्ज्वल पुंज है यह दिव्य रहनी, जो अनेकानेक पावन 
आध्यात्मास्वाद के लोभी मधुपो का आकर्षण कद्र बन गयी । 
सेकड़ं ने छोड दिए घर-द्रार ओर अद्यावधि शरणागत ह । एसा 
महिमान्वित-सौरभान्वित वृत्त विस्मयान्वित कर देने वाला 
स्वाभाविक है | 

रस-सिद्ध-संतों की परम्परा इस ब्रजभूमि पर कभी 
विच्छिन्न नहीं हो पायी । श्रीजी की यह गह्वर वाटिका जो कभी 
पुष्पविहौन नहीं होती, शीत हो या ग्रीष्म, पतञ्जड हो या पावस 
एक न एक पुष्प तो आराध्य के आराधन हेतु प्रस्फुटित ही 
रहता हे । आज भी इस अजरामर, सुन्दरतम, शुचितम, महत्तम, 
पुष्प (बाबाश्री) का जग स्वस्तिवाचन कर रहा है। आपके 
अपरिसीम उपकारो के लिए हमारा अनवरत वंदन अनुक्षण 
प्रणति भी न्यून है । 


। ५ 











प्रार्थना है अवतरित प्रीति-प्रतिमा विभूति से कि निज 
पादाम्बुजं का अनुगमन करने की शक्ति हम सबको प्रदान करे । 

आपकी प्रेम प्रदायिका, परम पुनीता पद-रज-कणिका को 
पुनः-पुनः प्रणाम हे । 


(4 @ २८) 











सारग्राहिता ् 
(1) 


जिसने भगवान्‌ को पकड़ लिया वह अनाथ नहीं है; अनाथ वह 
हे जो पैसे को पकड़ता है, संसार को पकडता है । पैसे को वही 
पकड़ता है, जो भिखमंगा है, दरिद्र है, जिसके अन्दर सांसारिक 
इच्छाएं है, जिसको भगवान्‌ पर विश्वास नहीं है। 
मीराबाई ने कहा था - 

पायो जी म्हे तो राम रतन धन पायो । 

बस्तु अमोखक दी म्हारे सतगुरु, किरपा कर अपनायो ॥ 

जनम जनमकी पूँजी पाई, जगमें सभी खोवायो । 

खरचे नहिं कोई चोर न ठेवै, दिनि-दिन बहत सवायो ॥ 

सतकी नाव खेवरिया सतगुरु, भवसागर तर आयो । 

मीराके प्रभु गिरधर नागर, हरख हरख जस गायो ॥ 

सच्चा धन भगवान्‌ हैँ । भगवान्‌ को छोडकर जो पैसे को पकड, 
वह भक्त नहीं है । 

देखो, हम अपनी तारीफ नहीं कर रहे, तुम लोगो को विश्वास 
दिलाने के लिए कुछ बाते बता रहे हैँ - आजतक हमने दो पैसा भी 
अपने पास नहीं रखा, हम जैसा गरीब आदमी दुनिया मेँ कोई नहीं 
होगा लेकिन फिर भी यहाँ (मान मंदिर) से धाम-सेवा एवं जन 
कल्याण के इतने कार्य हुए, जो अन्य द्वारा दुष्कर ही हैँ । 

जब हम ब्रज मे आये थे तो उस समय पेड के नीचे रहते थे 
कुटिया भी नहीं थी ओर आज सारे ब्रज में सबसे बड़ा आश्रम मान 
मदिर है, जहाँ सैकड़ों लोग भक्ति करते है | 
बहुत से लोग आते है ओर हमसे पूछते है कि जो लोग भक्ति 
करते हैँ, पठते-लिखते नहीं है, कल को ये क्या खायेगे? 

















सारग्राहिता 

एसे नासम, बुद्धिहीन लोग आते है, जो संसारी पढ़ाई को ही 
पढ़ाई समञ्जते ह । वे यह नहीं जानते कि भगवान्‌ की भक्ति से बढ़कर 
कोई पढ़ाई नहीं है । इसलिए मनुष्य को इस विश्वास से भक्ति करनी 
चाहिए कि दुनिया मे सबसे ऊँची पढ़ाई यही है भगवान्‌ की भक्ति 
की। 

अरे, भगवान्‌ तो चोर-डाकुओ को भी रोटी देता है, वह विश्वम्भर 
हे, क्या भक्ति करने वालो को नहीं देगा? इसलिए भक्त को योगक्षेम 
की चिता नहीं करनी चाहिए । 
भोजनाच्छादने चिन्तां वृथा कुवन्ति वैष्णवाः । 
योऽसो विश्वम्भरो देवः स किं भक्तानुपेक्षते ॥ 


(2) 


अनन्याश्चिन्तयन्तो मां ये जनाः पर्युपासते । 

तेषां नित्याभियुक्तानां योगक्षेमं वहाम्यहम्‌ ॥ 
(गी. ९/२२) 
गीता मे भगवान्‌ ने कहा है - तू अनन्य भाव से मेरा चिन्तन कर, 
तेरा योग-क्षेम मै धारण करूगा। इस श्लोक का प्रमाण है सारा 
महाभारत । विभिन्न विषम परिस्थितियों मे भगवान्‌ ने पाण्डवो की 
रक्षा की । पाण्डवो के सारे जीवन का प्रमाण है यह श्लोक । जैसे एक 
दो उदाहरण बता देते हैँ ~ जब भीष्म ने प्रतिज्ञा की थी कि मँ इन 
पच बाणो से पाण्डवं का वध करूगा, उस समय श्रीकृष्ण ने 
पाण्डवो की रक्षा की । जब कर्ण ने नारायणास्र का पांडवों के ऊपर 
संधान किया तब प्रभु ने उनकी रक्षा की, जब भीमनेषछल से 
दुर्योधन को मारा, बलराम जी ने जब ये देखा तो क्रोध में आ गए 
ओर भीम को मारने दौड, तब श्रीकृष्ण ने उनकी रक्षा की, उत्तरा के 
गर्भं पर अश्वत्थामा ने ब्रह्मास्त्र छोड़ा, भगवान्‌ ने उत्तरा के गर्भ की 























सारग्राहिता 
रक्षा की । इसी तरह अनेकों जगहों पर श्रीकृष्ण ने पाण्डवो का 
योग-क्षेम वहन किया । क्यो किया? क्योकि वे अनन्य चिंतन करते 
थे ओर यही सच्ची अनन्यता हे । 


(31 


देखो, भगवान्‌ से मिलने के लिए बहुत से लोग कोशिश करते है 
लाखो वर्ष तपस्या करते है लेकिन फिर भी अनुभव नहीं होता । 
सूरदास जी ने कहा है - 
जै. . लै मन, : क्रामना न खट । 
तौ कहा जोग-जज्ञ बत कौन्दे, बिनु कन तुस कौ कूटे ॥ 
कहा सनान किय तीरथ के, अंग भस्म, जट-जूटै। 
कहा पुरान जु पे अठारह, उर्व धूम के घूर ॥ 
जग सोभा, की सकल बडाई, इन ते कचु न सूट । 
करनी ओर, कटै कदु ओर, मन दस्रं दिसि टै ॥ 
काम क्रोध, मद्‌, लोभ, सत्र है, जो इतननि सौं टै । 


सूरदास तबही तम नासे, ज्ञान-अगिनि-्षर पटैः ॥ 
(सूर वि.प. २९६) 


जब तक हमारे मन मे कामनाएँ है संसार की, विषय-भोगों की. 
तब तक कुछ नहीं होगा; चाहे यज्ञ कर लो, योग कर लो, व्रत कर 
लो। जैसे भूसा कूटते रहो, उसमें दाना है ही नही, फिर कहाँ से 
निकलेगा? एसे ही जब तक संसारी कामना्ँ है स्वप्न मेँ भी 
भगवान्‌ नही मिलेगे। कोई कुम्भ मेला नहाने जाता है, कोई 
तीर्थयात्रा मे जाता है, इससे कुछ नहीं होगा । कोई भस्म लगाता है 
जटा बढ़ाता हे, अठारहों पुराणों को पढ़ता है लेकिन मन मे संसारी 
कामनाएं है, तो भगवान्‌ कैसे मिलेगे? 

















सारग्राहिता 

शुक्राचार्य जी ने तप किया था उल्टे टगकर के, नीचे से धूंआ आ 
रहा था, वह उसको हजारों वर्ष तक पीते रहे, तब उन्होने देवगुरु 
बृहस्पति से भी ज्यादा सिद्धि प्राप्त की; परन्तु भगवान्‌ नही मिले 
क्योकि मन मे कामना थी | 

ज्यादातर संसार में लोग नाम चाहते है, यश चाहते है, 
मान-प्रतिष्ठा चाहते हैँ । साधु बन गए, विद्वान्‌ बन गए, कथावाचक 
बन गए, बड़े लम्बे-चौडे भाषण देते हैँ परन्तु कथनी ओर करनी 
अलग-अलग है । कहते हैँ “मेरे तो गिरिधर गोपाल दूसरो न कोई 
परन्तु करनी बिल्कुल विपरीत है । जब काम, क्रोध, लोभ, मोहादि 
इन शत्रुओं से छट जाओगे, हृदय का अन्धकार दूर हो जाएगा, तब 
कृष्ण प्रेम का रना बहेगा | 

जैसे मीराबाई के हृदय में प्रेम का रना बहता था क्योकि उनके 
मन मे कामना नहीं थी, वह शरीर निर्वाह के लिए भी कामना नही 
करती थी । 

जो पहिरावै सोई पिर, जो दे दे सों खाऊ । 

मेरी उणकी प्रीति पुराणी उण बिन पठ न रहाऊ ॥ 

जौँ बैठावें तितदी बेह, बेचे तो बिक जाऊँ । 

मीराके प्रभु गिरधर नागर बार-बार बलि जाऊ ॥ 

जिस परिस्थिति में प्रभु रखे उसी मे सन्तुष्ट रहो, यही सच्ची 
भक्ति है। थोडे से अपमान मे उदास हो गए, थोड़े से सम्मान में 
प्रसन्न हो गए, ये कोई भक्ति नहीं है । इन दोनो (मान-अपमान) को 
पटककर मार डालो, तब श्रीकृष्ण की गलियो मे घूमोगे । 




















सारग्राहिता 

जब तक थोड़ा भी सहारा दुनिया का रहता है, तब तक 
राधा-कृष्ण की प्राप्ति नहीं होती है । बिल्कुल भूल जाओ, कौन मँ? 
कौन बाप? कौन बहन? कौन भाई? उसी को सर्वभाव की शरणागति 
कहते हे | 
तमेव शरणं गच्छ सवैभावेन भारत 
तत्मसादात्परां शान्तिं स्थानं प्राप्स्यसि शाश्वतम्‌ ॥ 
(गी. १८/६२) 
भगवान्‌ ने गीता मे कहा - अर्जुन ! तू सर्वभाव से शरण में जा, 
तब तुञ्चे शाश्वत शान्ति मिलेगी । 
न किसी साधन का भरोसा, न किसी सगे-सम्बन्धी का भरोसा, 
तब श्रीकृष्ण का भरोसा मिलेगा । 
इसलिए भूल जाओ कि संसार मे कोई है हमारा, भूल जाओ कि 
संसार में कोई हमको सहायता देगा, भूल जाओ कि हम बीमार पड़गे 
तो कोई हमारी सहायता करेगा, सब कुछ भूल जाओ । 
देखो, धृतराष्ट्र का विदुर ने उद्धार किया, नहीं तो वह अनन्त 
काल तक नरक भोगते। 
विदुर ने धृतराष्ट्र से कहा - 
अभ्निनिंसृष्टो दत्तश्च गरो दाराश्च दूषिताः । 
हृतं क्षेत्रं घनं येषां तदत्तेरसुभिः कियत्‌ ॥ 
(भा. १/१३/२३) 
भड्या, तुमने पाण्डवो को लाक्षाग्रह की अग्नि मे जलाने का 
प्रयत्न किया, द्रौपदी को नग्न करने का प्रयत्न किया, जुए मे 
छलपूर्वक पाण्डवो का तुमने सबकुछ उनका छीन लिया, सब 

सारग्राहिता 
धन-सम्पत्ति ले ली, जंगल-जंगल वे भटकते रहे । क्या तुम्हारा कभी 
कल्याण हो सकता है? 
विदुर जी की कठोर वाणी सुनकर धृतराष्ट्र का अज्ञान दूर हो 
गया, वे समञ्ज गए कि हमको अनन्तकाल तक नरक भोगना पड़गा, 
उदास हो गये लेकिन विदुर जी ने कहा - तुम्हारा अब भी कल्याण 
हो सकता हे । कैसे होगा? सब सहारे छोड दो, पाण्डवो का सहारा 
छोड दो, एकमात्र भगवान्‌ के सहारे चले जाओ घर से । 
गतस्वाथैमिमं देहं विरक्तो मुक्तबन्धनः । 
अविज्ञातगतिजेह्यात्‌ स वै धीर उदाहृतः ॥ 
(भा. १।१३।२५) 
वहाँ शरीर छोडो जहाँ कोई पानी देने वाला भी न हो, कोई पृषछठने 
वाला न हो, कोई सेवा करने वाला नहीं हो, इसको “अविज्ञात गति' 
कहते हे । थोडे से दिन बाकी हैँ तुम्हारी जिन्दगी के, इतने मे ही 
भगवान्‌ मिल जाएगे । तुम्हारे अनन्त पाप जल जाएगे । सब सहारे 
छोड दो । | 
गान्धारी सुन रही थी, उसकी आंख मे पटी बंधी थी, वह भी 
अधी थी, समञ्ज गई कि आज ये चले जाएंगे, आज ये छोड जाएँगे 
सबको । धृतराष्ट्र रात को उठे, अन्धे थे फिर भी चुपचाप चल पड । 
गान्धारी ने हाथ पकड़ लिया, कहाँ जा रहे हो? वह बोले - तुमने 
सुना नहीं, विदुर ने क्या कहा था? 
अविज्ञात गतिर्जह्यात्‌' वहाँ शरीर छोडो, जहाँ कोई पूछने वाला 
नहो। 























सारग्राहिता 

मो मरने को नेमदहै, मरू तो प्रभु के द्वार । 
कबहुँ तो प्रभु पिह, कौन मर्यो मेरे दार ॥ 

गान्धारी बोलीं - यहोँ रहकर मेँ क्या नरक भोगुंगी? जहौँ तुम 
मरोगे, वहाँ मँ भी मरगी । 

उन्होने कहा - चलो, एेसा कहकर दोनों अन्धे-अंधी रात में 
निकल गए, कितनी ठोकरे पड़ी होंगी, कोई रास्ता दिखाने वाला 
नही, कोई साथ देने वाला नहीं, गड्ढे में गिर जाये तो उठाने वाला 
नही । इसको कहते हैँ सर्वभाव की शरणागति । 

धृतराष्ट्र का कल्याण हो गया, नहीं तो लाखों वर्ष नरक भोगते। 
सिर्फ इसी बात पर कल्याण हो गया कि हमको सब सहारे छोडकर 
वहां जाकर मरना है जहाँ कोई पानी देने वाला न हो । 

इसलिए जो लोग भक्ति करने चले है, वे भूल जाएँ कहौँ हमारा 
घर हे, कौन हमारी माँ है? कौन हमारा बाप है? बस सब कुछ कृष्ण 
है, इतने से भव सागर पार हो जाओगे । 


(5) 


देखो, भगवान्‌ ने कहा है कि भँ वैकुण्ठ में नहीं रहता ह जो 
लाखो वर्ष समाधि लगाते हैँ उन योगियो के हृदय में भी नहीं रहता 
हू । फिर कहाँ रहते हो? जहाँ हमारे भक्त गाते है, नाचते है रिञ्याते 
है, मै वहीं रहता हूं 
नाहं वसामि वेकुण्ठे योगिनां हृदये न च। 
मद्धक्तः यत्र गायन्ति तत्र तिष्ठामि नारद ॥ 


भगवान्‌ जब सामने रहते हैँ तो दिखाई क्यो नहीं पडते? 


























सारग्राहिता 
त्व॑सवेखोकस्य सुहृत्‌ प्रियेश्वरो 
ह्यात्मा गुरुज्ञोनमभीष्टसिद्धिः । 


तथापि लोको न भवन्तमन्धधी- 
जनाति सन्तं हदि बद्धकामः ॥ 
(भा. ८।२४।५२) 
भगवान्‌ सब संसार के प्यारे है, सबसे प्यार करते हैँ, ईश्वर है, 
सबकी आत्मा हैँ, सबसे बड़ सुहृद है, ज्ञान है, अभीष्ट पदार्थ वही है, 
सिद्धि भी वे ही हैँ, हमारी आत्मा है, जब सब कुछ हँ तो दिखाई क्यों 
नहीं पडते? इसलिए नहीं दिखाई पडते क्योकि हम अन्धे हो गए हैँ 
हमारी बुद्धि अधी हो गयी है । क्यो अन्धे हए? 
छोटी-छोटी इच्छाओं ने हमको अंधा बना दिया, इच्छाएं हट 
जाएँ तो अभी भगवान्‌ दिखाई पड़गे । 
जाहि न चाहिअ कबहँ कचु तुम्ह सन सहज स्नेह । 
बसहु निरंतर तासु मन सो राउर निज गेह ॥ 
(रा.च.मा.अयो. १३१) 
भगवान्‌ से किसी भी वस्तु की चाह नहीं करो, भूखे हो तो रोटी 
की भी इच्छा नहीं करो, तो भगवान्‌ अभी तुम्हारे हृदय-मंदिर में 
आकर घर बनाकर रहेगे, कभी नही जाएंगे । मीराबाई के पास यही 
सिद्धि थी - 
मे गिरघरके घर जाऊँ । 
गिरधर म्दोँरो सँचो प्रीतम देखत रूप टुभाऊँ ॥ 
रेण पडे तबही उठ जाऊँ भोर भये उठि आऊँ । 
रेन दिना वाके संग खेद ज्यु त्य ताहि रिञ्ञाऊँ ॥ 
उन्होने कहा था - मैं रोज गिरिधर के साथ जाती हू मँ रोज 
गिरिधर को देखती हू, हमारा प्यारा है, रात-दिन उसके साथ खेलती 
ह्‌ । 








सारग्राहिता 
मीरा तुञ्चको एसी सिद्धि कैसे मिली? 
जो पहिरावे सोई पिर जो दे सोई खाँ । 
मेरी उणकी प्रीति पुराणी उण बिन पल न रहा ॥ 
जहाँ बेठावें तितही बैद बेचै तो. बिक जाः । 
मीराके प्रभु गिरघर नागर बार-बार बलि जारः ॥ 


हमलोग सोचते है मीठा मिल जाए, बर्फी मिल जाए, लडड मिल 
जाए; आज ये कपड़ा पहना है, कल नया कपड़ा मिल जाए 
रुपया-पैसा मिल जाए, मान-सम्मान मिल जाए, ये सब इच्छां भक्ति 
को नष्ट करती है । इसलिए इच्छाओं को खत्म कर दो, अभी भगवान 
दिखाई पड़गे। छोटी-छोटी कामनारँ ही भगवान से अलग कर 
देती हे | 

जहौ काम तहँ राम नहि, जहौँ राम नहि काम । 

तुलसी कहु केसे र्हं, रवि रजनी इक ठाम ॥ 

सूर्य ओर रात्रि एक साथ रह सकते हैँ क्या? नहीं । एेसे ही जहाँ 
कामनाए है, वहाँ भगवान्‌ नहीं हैँ । यदि भगवान्‌ को पाना है तो 
कामनाओं को छोडना पड़ेगा । अगर ये छोड दोगे तो भगवान्‌ की 
नित्य कृपा मिलेगी | 


(6) 


यथा वस्तूनि पण्यानि हेमादीनि ततस्ततः । 
पयंटन्ति नरेष्वेवं॑जीवो योनिषु कर्तृषु ॥ 
(भा. ६।१६।६) 
जैसे बाजार मे जो चीजें बिकती हैँ - सोना, चाँदी आदि, वे इधर 
से उधर घूमती रहती है । आज जो सोना हमारे पास है, कल द्सरे 
के पास चला जायेगा। जो रूपया-पैसा आज हमारे पास है. थोडी 








सारग्राहिता 

देर मे दूसरे के पास चला जाएगा । जाने कितने हाथों मे जाएगा | 
इसी तरह संसारी जितनी वस्तुं है, वे सब बदलती रहती हैँ । आज 
यहाँ है तो कल कहीं ओर है, वैसे ही इस जीव की स्थिति हे । 

नारद जी ने राजा चित्रकेतु को शिक्षादीथी कि जौ जीव आज 
किसी का बाप बना है, किसी का भाई बना है, वही कल किसी की 
मोँ बनेगा, किसी की बेटी बनेगा । 

इस तरह से हम लोग भी आज किसी के बेटे बने हैँ, कल उसके 
बाप बन जायेगे; किसी की माँ बने है, कल उसकी बेटी बन जायेगेः 
बस यही संसार मे हो रहा है । घूमती रहती है चीजे । एसे हर प्राणी 
जब तक उसमे देहाभिमान है, तब तक घूमता रहता है । इसीलिए 
संसार के सब सम्बन्ध अनित्य (इठे) है, टिकाऊ नहीं है, बदलते 
रहते है, इसमे फेसना नही चाहिए। 

केवल एकमात्र भगवान्‌ को ही सम्बन्धी मानो, भगवान्‌ ही प्रिय 
हे, भगवान्‌ ही माँ है, भगवान्‌ ही पिता है, भगवान्‌ ही पति है, भगवान्‌ 
ही सखा है, सब सम्बन्ध भगवान्‌ से मान लो, भगवान्‌ ही सब कुछ 
ह | 

त्वमेव माता च पिता त्वमेव 

त्वमेव बंधुश्च सखा त्वमेव । 

त्वमेव विद्या द्रविणं त्वमेव 

त्वमेव सर्वं मम देवदेव ॥ 


(1) 

जब तक मनुष्य कामनाओं का त्याग नहीं करता है, तब तक 
उसको ब्राह्मी स्थिति नहीं मिलती । कामना अनन्त है भोग की, 
खाने-पीने की, पहनने-ओदने की, मान-सम्मान की, इनको जो छोड 

सारग्राहिता 
देता है, तब उसको ब्राह्मी स्थिति मिलती हे । ब्राह्मी स्थिति अर्थात्‌ 
भगवान्‌ से मिल जाना । 
विहाय कामान्यः सवोन्पुमांश्चरति निःस्पृहः । 
निमेमो निरहंकारः स शान्तिमधिगच्छति ॥ 
(गी. २/७१) 
हम लोग ठग विद्या से भगवान्‌ को नहीं पा सकते; वहां 
ढोग-पाखण्ड नहीं चलता है । इस दुनिया मे तो हम लोग ढंग करते 
है, हमने कामनाएं छोड दीं, सब कुछ छोड दिया । बस कहते ही 
कहते हैँ । जब सब कामना सच मे छट जाएगी, तब ब्राह्मी स्थिति 
आएगी । इसके पहले दढोग-ढांग करने से कुछ नहीं होगा । 
सूरदास जी ने एक पद में कहा है - 
जो लँ मन कामना नद्ुटै | 
तौ कहा जोग-जज्ञ बत कीन्ह, बिनु कन तुस कौं कूटे ॥ 
कहा सनान किय तीरथ के, अंग भस्म, जट-जूटै। 
कहा पुरान जु पँ अठारह, उध्वं धूम के घूर ॥ 
जग सोभा, की सकल बडाई, इन तें कदु न खुटै। 
करनी ओर, कहै कटु ओर, मन दसं दिसि टै ॥ 
काम क्रोध, मद्‌, लोभ, सतरु है, जो इतननि सौं चुट । 
सूरदास तबही तम नासै, ज्ञान-अगिनि-द्यर टै ॥ 
(सूर वि.प. २९६) 
जब तक मन मे कामना है, तब तक सारे काम बेकार है| 
जटा-जूट बढ़ा लिया, वेष बना लिया, तीर्थ मे नहा लिया, 18 पुराण 
पढ़ लिये, इनसे कुछ नहीं होगा, बक-बक करने से हृदय का 
अन्धकार नही जाएगा । ये कामनाएँ अन्धकार हैँ । हम लोग भाषण 
करते हँ, बक-बक करते है, उससे कुछ नहीं होता है । जैसे बिना के 
पानी का इरना फूटता है, वैसे ही जब समस्त कामना नष्ट हो 


धः. ' (अरा 




















सारग्राहिता 

जाएगी, तब हृदय मे ज्ञान का रना फूटेगा ओर अनन्तकाल के 
लिए हम आनन्द मे इब जायेगे । भगवान्‌ ने कहा ~ जब कामनाएं 
चली जाएगी, निःस्पृह, निरहं हो जाएगा, तब उसको अनन्त शान्ति 
मिलेगी । 

एषा ब्राह्मी स्थितिः पाथं नैनां प्राप्य विमुह्यति । 

स्थित्वास्यामन्तकारेऽपि ब्ह्मनिवोणमृच्छति ॥ 

(गी. २।७२) 

इस ब्राह्मी स्थिति को प्राप्त हो जाने पर फिर कभी भी मोह नहीं 
होगा ओर मरने के पहले एेसा मन बन गया तो भगवान्‌ की प्राप्ति हो 
गयी समञ्मो। इसलिए ठोस बनो, खोखले नहीं । छोटी-छोटी 
कामनाओं को जड से मिटा दो। 


(8 


येषां त्वन्तगतं पाप॑ जनानां पुण्यकम॑णाम्‌ । 
(गी. ७।/२८) 
भगवान्‌ ने कहा - अर्जुन ! जिस व्यक्ति के पाप खत्महो गए है 
पुण्य कर्म करते करते, वह दृढव्रत से मेरा भजन करता हे । दृद्व्रतः 
से तात्पर्य वह मर भी जाए, कहीं भी चला जाए, किसी भी योनि में 
जाए परन्तु उसका भजन नहीं टूटता है । मरते सभी है, हम लोग भी 
मरेगे लेकिन दृद्व्रती हो जाए तो मौत हमारा कुछ नहीं कर पाएगी | 
भागवत्‌ मे देवकी मँ ने कहा है - 
मर्त्यो मृत्युव्यालभीतः 
लोकान्‌ सवौन्निभैयं नाध्यगच्छत्‌ । 
त्वत्पादाजं प्राप्य यट च्छयाद्य 
स्वस्थः हेते मृत्युरस्मादपेति ॥ 


पलायन्‌ 


(भा. १०।३।२७) 

सारग्राहिता 

जीव भाग रहा हे ओर मृत्यु उसका पीछा कर रही है । हम लोग 
खाते क्यों है? मर न जाँ । कपड़े क्यों पहनते है? मर न जाएँ 
मकान क्यो बनाते है? शरीर रक्षा के लिए। यह जीव हर समय भाग 
रहा है ओर काल रूपी सर्पं इसका पीछा कर रहा है । जहाँ जिस 
योनि मे जाता है, काल इसको खा जाता है, लेकिन जब यह भगवान्‌ 
के चरणों को पकड़ लेता है, तब आराम से सोता है फिर इसको 
देखकर काल भागता है, मौत भागती है । इसलिए दृढव्रत से भगवान्‌ 
की शरण पकड़ो फिर देखो काल भी तरहारा कुछ नहीं कर सकता । 

ममतात्‌ न गई मेरे मनतें॥ 
पाके केस जनमके साथी, लाज गई लोकनतं। 
तन थाके कर कंपन लगे, ज्योति गई नैननतें॥ 
सरवन बचन न सुनत काहुके बल गये सब इद्रिनतें। 
टूटे दसन बचन नहि आवत सोभा गई मुखनतें ॥ 
कफ पित बात कंठपर बैठे सुतं बुलावत करतें। 
भाई-बधु सब परम पियारे नारि निकारत घरतें।॥ 
जैसे ससि-म॑ंडल बिच स्याही चुटै न कोटि जतनतें। 
तुलसिदास बलि जाऊँ चरनते लोभ पराये धनतें ॥ 
हम लोगो का मेरापन नहीं जाता है, यह मेरेपन की आदत सबमें 
हे । बेटेमेहै, बेटीमेहै, खरम है, पतिमे है, साधु मे है, सन्तमें है । 
बेटा-बेटी कहते हैँ - ये मेरी माँ है, ये मेरा बाप है। बाप कहता 
है -येमेराबेटा है, मेरी बेटी है ।' स्री कहती है ~ भेरा पति है", पति 
कहता हे - मेरी सत्री है । साधु-संत लोग कहते हैँ _ ये हमारी 
कुटिया है, हमारा आश्रम है, हमारा चेला है, हमारी चेली है । 








यह ममता कभी नहीं जाती है । मेरा मान-सम्मान हो, ये सूक्ष्म 
मामताएँ है । घर छोड़ा, परिवार छोडा, यह स्थूल ममता छोडी हे 
परन्तु सूक्ष्म ममता है - हम अपने मान-सम्मान को रखते है । बाल 
पक गये, बुड्ढे हो गए, मरने के किनारे जा रहे हँ लेकिन ममता नही 
गयी, ममता मे ही मर रहे है । ममता क्या है? एकादशं स्वीकरणं 
ममेति' किसी चीज को अपनी मान लेना कि यह मेरी है, उसी को 
ममता कहते हैँ । मेरा मित्र है, मेरा भाई है, मेरा शरीर है, मेरापन जहां 
है वो ममता है । इसलिए ममता की आदत छोड़ दो । जब ममता छूट 
जायेगी तो समद्यो भगवान्‌ की सच्ची कृपा हो गयी। 
ब्रह्मा जी ने कहा है - 
येषां स एव भगवान्‌ दययेदनन्तः 
सर्वात्मनाऽऽभ्रितपदौ यदि निव्येलीकम्‌ । 
ते दुस्तरामतितरन्ति च देवमायां 
नैषां ममाहमिति धीः श्वश्रगाकभक्षये ॥ 
(भा. २।७।४२) 
अनन्त भगवान्‌ जब दया करता है तब यह अहता-ममता जाती 
है । थोड़ी दया से ममता नहीं जाएगी, सवत्मिनाऽऽश्रितपदो यदि 
निर्व्यलीकम्‌ तुमने यदि निष्कपट भाव से भगवान्‌ की शरण ली, तब 
वह अनन्त कृपा मिलेगी ओर तुम माया को पार कर जाओगे । फिर 
इस गंदे शरीर में तुम्हारी ममाहम्‌ बुद्धि नहीं रहेगी । यह दुरगन्धपूर्ण 
मल-मूत्र का पिण्ड, कुत्ते ओर सियारो का भोजन है, मुर्दे को पटक 
आओ तो कुत्ते खाते है, सियार खाते है । 

प्रह्नाद जी ने कहा है कि सन्तो का संग, भक्तों का संग सबसे 








सारग्राहिता 
बड़ा तीर्थ है । किसी तीर्थ में जाने की आवश्यकता नहीं है न गंगा, न 
गोदावरी, न तीर्थराज प्रयाग । रामायण में भी कहा गया है । 
मुद्‌ म॑गटमय संत समाज । 
जो जग जंगम तीरथ राज्‌ ॥ 


(रा.च.मा.बाल. २) 
चलते-फिरते तीर्थ है, भक्त लोग। उस तीर्थमें तो गाडी से 
किराया लगाकर जाओ, जड है, एक जगह पड़ा हुआ हि । भक्त रूपी 
तीर्थ तो चलते-फिरते सच्चे तीर्थ है । सच्चे तीर्थ है क्यो? उन 
तीर्थो मे जाओगे मेहनत करके, पैसा देकर, किराया-भाडा लगाकर 
तो भी सारे पाप नहीं जलते है । कुछ शरीर के पाप जल जाते है 
लेकिन मन के पाप नहीं जलते, कभी नहीं जलते ओर सन्तो के पास 
जाने पर शरीर के पाप तो जलते ही है, मन के पाप भी जलते है। 
प्रह्ाद जी ने कहा था - 


यत्सङ्गलब्धं निजवीयेवेभवं 
तीथं मुहुः संस्पृशतां ही मानसम्‌ । 
हरत्यजोऽन्तः श्रुतिभिर्ग॑तोऽङ्गजं 


को वै न सेवेत मुकुन्दविकरमम्‌ ॥ 
(भा. ५/१८।११) 
भक्तां के पास जाओगे तो वहोँ भगवान्‌ की लीला-कथाएँ सुनने 
को मिलती हैँ ओर बार-बार वहाँ जाओगे तो हर समय भगवान्‌ की 
वर्चा सुनने को मिलेगी । जिससे भगवान्‌ शीघ्र ही तुम्हारे हृदय मेँ आ 
जाएंगे ओर मन के पापो को आकर साफ कर देगे । जब भगवान्‌ की 
कथा सुनते हो, भगवन्नाम सुनते हो, तो भगवान्‌ कानों से घुसते हैँ 
ओर हृदय मे आ जाते हैँ, वहाँ जो तुम्हारे मन के पाप है लाखों जन्म 
के, अनगिनत जन्म के जमा है, उन्हें हर लेते है । 

सारग्राहिता 


श्रीमद्भागवत मे इस संसार को एक प्याऊ कहा है । "प्याऊ' जहाँ 
पथिक (मार्ग मे जाने वाले) लोग रुककर पानी पीते है ओर फिर 
अलग-अलग चले जाते है। इसी तरह से ये संसार, परिवार 
(मोँ-बाप, स्त्री-पति, बेटा-बेटी...) इत्यादि प्याऊ पर एकंत्रित भीड़ 
की तरह है, यहाँ कोई अपना नही है; सब मरकर अलग-अलग चले 
जाते है| | 

भूतानामिह संवासः प्रपायामिव सुव्रते । 

देवेनैकत्र नीतानासुन्नी तानां स्वकमम॑भिः ॥ 

(भा. ७/२।२१) 

जैसे कोई लडकी कहीं पैदा होती है ओर उसका विवाह अन्यत्र 
होता है, उसने न किसी लड़के को देखा, कहाँ का लडका था? 
आकर पति बन गया, उसके लिए मां-बाप को छोड देती है, सब कुछ 
छोड देती है ओर एक दिन जिसके पीछे सब कुछ छोड़ा, वह भी छूट 
जाता है, अकेले ही जाना पडता है इस संसार से। ये सब सम्बन्ध 
ठे हे, सच्चा सम्बन्ध एकमात्र भगवान्‌ से है । इसलिए मीराबाई जी 
ने कहा - 

तात मात भ्रात ब॑घु आपनो न कोई। 

मेरे तो गिरधर गोपाल दूसरो न कोई । 


जब बग्लादेश अलग हुआ था हिन्दुस्तान से, तो एक भारतीय 
लड़की थी, वह बहुत बढ़िया गाती थी ओर सुन्दर भी थी, उसका 
विवाह हो चुका था तो वह बटवारे मे बग्लादेश में पहुंच गयी थी; 
उसने सोचा हम हिन्द्‌ है, यहाँ से निकल चलें अपने देश मे, परन्तु 
मुसलमान लोग होशियार थे, वे जानते थे कि यह लड़की भागेगी, 
इसलिए वे उस पर नजर रखते थे । एक दिन वह रात को अपने पति 

सारग्राहिता 

को साथ लेकर चोरी से भागी हिन्दुस्तान के लिए, लेकिन मुसलमान 
लोग होशियार थे, उन्होने रास्ते मेँ उन दोनों को पकड़ लिया ओर 
उस लड़की के सामने ही उन लोगों ने उसके पति को काट डाला 
तडपा-तड़पाकर टकड़-ट्कड़ करके काटा । उस लडकी ने इस 
दुःसह-दर्दनाक घटना को देखा ओर वह दुःख में पागल हो गयी । 
यही संसार है; वह पागल क्यों हुई? क्योकि बड़ी बेरहमी से उसके 
पति को काटा गया था। इस संसार के सब सम्बन्ध ठे है, कोई 
साथ नही जाता, सब अपने-अपने रास्ते चले जाते हैँ । 

जो स्वधर्म छोडकर भगवान्‌ के चरण कमलो की शरण मे चला 
गया ओर किसी कारण उसका पतन हो गया तथा दसरे वे जो 
भलीभोंति स्वधर्म का पालन कर रहे है, गृहस्थ की आसक्तियों मे 
लगे हुए है; उन दोनों मे श्रेष्ठ कौन है? 
त्यक्तवा स्वधर्म चरणाम्बुजं हरे- 
भेजन्नपकोऽथ पतेत्ततो यदि । 
यत्र॒ क्रं वाभद्रमभूदमुष्य किं 
को वाथं आप्तोऽभजतां स्वधर्मतः ॥ 
(भा. १५/१७) 
किसी ने स्वधर्म का परित्याग कर दिया । जैसे मोँबाप की सेवा 
करना धर्म हे, पति की सेवा करना धर्म है, खी का पालन करना धर्म 
हे । साधु बनते हैँ लोग तो सब कुछ छोड देते है । चैतन्य महाप्रभुजी 
अपनी पत्नी विष्णुप्रिया को छोड कर चले गए थे, जो महासती थीं । 
इसलिए कोई स्वधर्म छोडकर भगवान्‌ के चरणकमल का भजन 
करने लग गया ओर कहीं फिसल गया, जो साधन कर रहा था, वहां 
से गिर पड़ा, क्यों गिरा? क्योकि “अविपक्व (कच्चा) था । फिर 

सारग्राहिता 
गिरने के बाद उसका क्या होता है? गिर गया ठीक है, परन्तु उसका 
अमंगल नहीं होता है । अगर गिर गया तो भगवान्‌ की दया से फिर 
उठ जाएगा, आज नहीं कल उदेगा, निश्चित उठता है । जैसे - छोटा 
बच्चा चलना सीखता है तो पहले सैकडो बार गिरता है, फिर उठता 
है । लोग साइकिल सीखते है, जाने कितनी बार गिरते है परन्तु एक 
दिन चलाना सीख जाते हैँ । इसी तरह अगर गिरने के डर से चलना 
नहीं सीखते तो आज कैसे चल पाते? गिरता वही है जो चलना 
सीखता है । साधन करने वाला ही गिरता है, अगर गिरने के उर से 
नहीं चला होता, तो उसको ये सफलता नही मिलती । 

इसलिए उन दोनों मे जो स्वधर्म छोडकर भगवान्‌ का भजन कर 
रहा था परन्तु किसी कारण गिर पड़ा फिर भी वह श्रेष्ठ हे । जिसने 
स्वधर्म का पालन किया कि हमारे मँ-बाप की आज्ञा है, हम विवाह 
करेगे, मोँ-बाप की आज्ञा पालन करना हमारा धर्म है, स्त्री सोचती हे 
कि पति की सेवा करना हमारा धर्म है; तो स्वधर्म पालन से उनको 
क्या मिलेगा? कुछ नहीं; क्योकि उसने धर्म पालन तो किया परन्तु 
भगवान्‌ की शरण नहीं पकड । 

मनुष्य को सदा दीनता का व्यवहार करना चाहिए। कठोर 
व्यवहार असुर बना देता है । किसी को ज्ञान देना है तो नम्र बन कर 
दो । कठोरता करोगे तो अपराध लगेगा । वैष्णव पर प्रहार करोगे तो 
अपराध लगेगा । कोई साधक छोटा-सा भी है, उसे भी नम्रता से 
शिक्षा दो । हम लोग बहस करते है, लडते है, मारपीट करते है, ये 
सब अपराध है। मीठे बन कर सुधारो, चरणो मे गिर कर सुधारो । 
इस तरह मनुष्य कटुता से, अपराध से बच जाता हे । उसकी भक्ति 
उत्तरोत्तर बढ़ती रहती है । किसी साधक की भी निन्दा करोगे, 

सारग्राहिता 

उसके साथ कड़ा व्यवहार करोगे तो उसका दण्ड भोगना पडेगा । 
इसी अपराध के कारण चित्त से काम, क्रोध कभी नहीं जाते, इसका 
बहुत बड़ा दण्ड मिलता हे | 


(14) 


सत्री का रूप दीपक की शिखा है ओर मनुष्य का मन पतंगा है जो 
उसके रूप मे जा करके जल जाता है । 
दीप सिखा सम जुबति तन मन जनि होति पतंग । 
भजहि राम तजि काम मद्‌ करहि सदा सतसंग ॥ 
(रा.च.मा.अरण्य., ४६) 
{ मनुष्य पाप करता है, पाप करना ही जलना है, उसके बाद नरक 
मे यातना मिलती हे । यहाँ भी जलता है, मरने के बाद भी जलता है । 
इसलिए अपना विनाश क्यों करते हो? काम-वासनाओं को छोडकर 
फिर भजन करो । ये कोई भजन नहीं कि हम लोग भजन की आड में 
काम-वासनाओं का पोषण करे, ये ओर ज्यादा अपराध है। एेसे 
लोगो को धर्म-ध्वजी कहा है । जो धर्म की आड में पाप करता है 
उसका सिर काट देना चाहिए । 


जेसे - स्त्री का शरीर पुरुष के लिए नारकीय है, वैसे ही पुरुष का 
शरीर भी युवती को नारकीय बना देता है । सांसारिक विषयजन्य 
कामनाओं को छोडकर भजन करो। इसलिए साधक को सत्संग 
अवश्य करना चाहिए क्योकि बिना सत्संग के इस मार्ग पर कोई चल 
नही सकता, सत्संग से एक प्रेरणा (भगवद्‌-चेतना) मिलती रहती है 
निर्वेद मिलता है । जो सत्संग नहीं करता है, वह इस रास्ते पर चल 
नहीं पाता हे । 

















( सारग्राहिता 
(15) 
भगवान्‌ की भक्ति जो भी करता है, उसके पास किसी भी प्रकार 
का संकट नहीं आ सकता | 
अरोषसंक्नेशशमं विधत्ते गुणानुवादश्रवणं मुरारेः । 
कुतः पुनस्तचरणार विन्द परागसेवारतिरात्मलब्धा ॥ 
(भा. ३/७/१४) 
जितने प्रकार के क्लेश होते है, वे सब केवल भगवान्‌ का 
गुणानुवाद श्रवण करने मात्र से शान्त हो जाते हैँ । ज्यादा कुछ नही 
कर सकते हो तो कथा सुन लो ओर अगर भक्ति आ गयी तो फिर 
कहना ही क्या? संसार का एेसा कोई कष्ट नहीं है जो भगवान्‌ की 
भक्ति से दूर न हो जाए । कहीं भगवान्‌ के चरणो में रति हो गयी फिर 
तो क्या कहना? निश्चित रूप से समस्त कष्ट केवल कथा सुनने मात्र 
से चले जाते हैँ । 
शारीरा मानसा दिव्या वैयासे ये च मानुषाः । 
भोतिकाश्च कथं छ्ेशा बाधन्ते हरिसंश्रयम्‌ ॥ 
(भा. ३।२२/३७) 
शरीर की जितनी बिमारियाँं है, मन के रोग, दैवी-कोप, 
भौतिक-पंचभूतो के क्लेश, सर्दी-गर्मी या सांसारिक-प्राणियो द्वारा 
प्राप्त कष्ट, सर्प, सिंह आदि का भय; ये सब भगवान्‌ के आश्रय में 
रहने वाले पर बाधा नहीं करते । 
जब भगवान्‌ का गुणानुवाद सुनने मात्र से किसी प्रकार का कष्ट 
नहीं आता फिर क्यो भक्त बिमार पडते है? उन्हे मुसीबत, दरिद्रता, 
अपमान आदि का सामना क्यों करना पडता है? फिर क्लेश क्यो 
आते है? ये शंका होना स्वभाविक है । 
इसका उत्तर है कि मनुष्य को भक्ति का वास्तविक फल तभी 

सारग्राहिता 

मिलता है जब हम किसी भी प्रकार का भक्तापराध न करे 

न भजति कुमनीषिणां स इज्यां 

हरिरघधनात्मघधनप्रियो रसज्ञः । 

श्रुतघधनकुकक्मणां मदेरये 

विद्घति पापमकिञ्चनेषु सत्सु ॥ 

(भा. ४/३१/२१) 

कोई कितनी भी आराधना कर रहा है, भजन कर रहा है लेकिन 
अगर अकिञ्चन भक्तो का अपराध करता है तो भगवान्‌ उसके भजन 
को स्वीकार नहीं करते हैँ । एक छोटे-से साधक-भक्त से भी चिद़ते 
हो तो तुम्हारा सारा भजन नष्ट; फिर चाहे जप-तप कुछ भी करते 
रहो, उससे कुछ नहीं होगा क्योकि भगवान्‌ निर्धनो के धन हैँ, गरीबों 
से प्यार करते हे | 

मनुष्य भक्तो का अपराध क्यो करता है? मद के कारण । विद्या 
कामद (ज्यादा पढ़ गया तो छोटे लोगो को मूर्ख समञ्मने लगता है); 
धन का मद (धन-सम्पत्ति ज्यादा बढ़ गयी तो दीनों का तिरस्कार 
करता है); अच्छे कुल मे जन्म का मद (ऊचे कुल मे जन्म हो गया 
तो अपने को सर्वश्रेष्ठ समञ्मने लगता है ओर दीन-हीनो की उपेक्षा 
करता है); इसी तरह से कोई अच्छा कर्म कर लिया तो उसका मद, 
त्याग-वैराग्य कर लिया तो उससे मद हो जाता है, सांसारिक 
वस्तुओं मे अहता-ममता के कारण लोग ज्यादा अपराध करते हँ । 

इसलिए अपराध रहित होकर भगवान्‌ का भजन करो, फिर देखो 
चमत्कारः किसी भी तरह का संकट, क्लेश तुम्हें बाधा नहीं पहुंचा 
सकेगा | 








` भ ऋानाका 





























सारग्राहिता 


[16] 


मो मरने कोनेमदहै, मरूतोप्रभुके द्वार । 
कबं तो हरि पूषि, कोन मर्यो मेरे ह्वार ॥ 


ब्रजरज मं ही शरीर टे, यह भगवान्‌ की विशेष कृपा से होता हैः 
नह तो बहुत से लोग ब्रजवास करने आते है ओर कुछ दिन रहकर 
चले जाते हैँ । परन्तु जब कोई विशेष कृपा होती है तो गया हुआ भी 
लौटकर आ जाता है, जैसे सखीशरण जी । 


सखीशरण जी के साथ जो घटना घटी, उन पर श्रीजी की कृपा 
हुईं । उन्हे ब्रजवास करते हुए पचास साल से ज्यादा हो गए थे ओर 
जब वह बिमार हुए तो इलाज के लिए उनको बाहर हमने भेजा था 
कि अस्पताल चले जाओ । वह हमारी बात मानकर चले गये यद्यपि 
वह जाना नहो चाहते थे, गहवरवन छोड़ना नहीं चाहते थे परन्तु 
हमारे कहने से वह अस्पताल गए ओर वहोँ उन्हे दस-पद्रह दिन बीत 
गये, अचानक रात को एक दिन हमें उनकी याद आई कि सखीशरण 
नहो आये । हमने फोन करवाया तो पता चला कि सुबह उनका 
इलाज होने वाला है । डाक्टर ने सुबह नौ बजे का समय दिया है । 
हमने कहा - उन्हे तुरन्त बरसाना लाओ। लोगों ने कहा कि रात को 
गाड़ी पर लाना मुश्किल है क्योकि लंबा सफर है, लेकिन राधारानी 
ने कृपा की, वे गाड़ी से चल पडे, यहाँ गहवरवन, बरसाना मेँ रात्रि को 
एक बजे पहंचे । गहवरवन पहंचते ही खुश हो गये, समञ्म गये कि 
राधारानी का धाम आ गया, यहीं हम शरीर छोडना चाहते थे, उस 
समय माताजी गौशाला मे राधा-नाम का कीर्तन हो रहा था। कीर्तन 
सुनते-सुनते उन्होने शरीर छोड दिया । यह एक चमत्कार था । 








सारग्राहिता 
अगर वहीं अस्पताल मे उनका शरीर छूटता तो हम सारे जीवन 
पछताते क्योकि इलाज के लिए हमने भेजा था। जिस आदमी ने 
साठ साल ब्रजधाम मे निवास किया कि हमें ब्रजरज मिल जाये, 
राधारानी का धाम मिले, उसको बाहर भेजने का कलंक मेरे ऊपर 
आता। परन्तु श्रीजी ने उनपर कृपा की, उससे पहले मेरे ऊपर की । 
यदि उनका शरीर यहाँ न पूरा होता तो हम सारे जीवन पछताते। 
एक संत जिसकी धाम निष्ठा थी, उसको हमने बाहर भेजा इलाज के 
लिए, दोषी हम माने जाते, लेकिन उनकी इच्छा पूरी हई । 
देखो, जो लोग यहाँ (ब्रजधाम मे) निष्ठा के साथ रहते हँ (इस प्रण 
के साथ) कि मृत्यु-पर्यन्त मेँ यहाँ रंगा, शरीर यहीं छोडंगा । तो 
उसकी चर्चा निरकुज भवन मे राधारानी श्रीकृष्ण से करती हैँ - 
श्री मदुवृन्दावन भुवि महानन्द साम्राज्य कन्द 
वन्दे यं कञ्चन विरचिता मृत्यु वास प्रतिज्ञम्‌ । 
श्री गान्धवं रसिकतिलको स्वेषु योग्यं यमेकं 
ज्ञात्वान्योन्यं विमृशत इदं कीट शोन्वेष भाव्यः ॥ 
(वृन्दावन महिमामृत ६/३५) 
श्रीजी पृषती हैँ श्यामसुन्दर से, वह जो हमारी गलियों मेँ पड़ा 
हुआ है, उसका क्या हाल है? तब श्यामसुन्दर बताते है ~ 'हे राधे ! 
वह बेचारा ठीक चल रहा है, सतत्‌ आपका संकीर्तन-आराधन करते 
हए भिक्षा-वृत्ति से रहता है ।' इसे सुनकर श्रीजी करुणातुर हो जाती 
ह | 
रामायण मे गुसाई जी ने भी लिखा ह - 
चारि खानि जग जीव अपारा । 
अवध तजे तनु नहिं संसारा ॥ 


(राच.मा १ ३५) 





























॥ िरसोहिता 

यहा शरीर छोड़ने वाले का फिर संसार मेँ जन्म नहीं होता । 
इसलिए धाम में भक्तजन, रसिकजन व्रत लेकर निष्ठा से रहते हे | 
व्रत क्या है? 

मरना तेरी गली मे, जीना तेरी गली मे। 

दिन रात बाट देख बैठा तेरी गली में ॥ 

यह ब्रजभूमि देवदुर्लभ है । यहाँ देवताओं का भी प्रवेश नहीं है. 
ब्रह्मा, शकर आदि इस ब्रजभूमि को तरसते हैँ, बड़े-बड़े देवताओं को 
भी यह दुर्लभ ह । इसलिए यहाँ भक्तलोग निष्ठा से रहते हैँ क्योकि 
यहां भगवान्‌ की प्रापि अवश्य होती है| 

अतः प्रभु की विशेष कृपा है, जो हम लोगों को इस जगह ला 
दिया । बस जीवन भर इस आशा से इन गलियों मे पड़ रहो कि एक 
दिन अवश्य प्रभु मिलेंगे । 


(11) 


तेरी कृपा का बयान क्या करे, 
कृपा ही प्रख्य हे कृपा ही सृजन है । 


मनुष्य कुछ भजन-साधन न करे, सिर्फ भगवान्‌ जो कर रहे हैँ 
उसमे संतुष्ट रहना सीख ले, इतने से ही भवसागर पार । श्रीमद्धागवत 
मे नारद जी ने ध्रुव को यही शिक्षा दी - 
यस्य यदु दैवविहितं स तेन सुखटुःखयोः । 
आत्मानं तोषयन्देही तमसः पारमृच्छति ॥ 
(भा. ४।८/३३) 
कुछ तपस्या मत करो, कुछ वैराग्य मत करो, बस जो कुछ 
युख-दुःख मिला है, उसमे अपने-आपको संतुष्ट रखो, इतने से ही 
माया से पार हो जाओगे। ये भवसागर से पार होने का सरल उपाय 


रि 





सारग्राहिता 
हे परन्तु एेसा संतोष नहीं हो पाता । अगर सब कुछ भगवान्‌ की कृपा 
मान लोगे, तो सीधे भगवान्‌ के पास पहंच जाओगे । जीवन भी कृपा 
हे, मृत्यु भी कृपा है । भगवान्‌ ने गीता मे भी कहा है - 
समदुःखसुखः स्वस्थः समलोष्टाश्मकाञ्चनः । 
तुल्यप्रियाप्रियो धीरस्तुल्यनिन्दात्मसंस्तुतिः ॥ 
(गी. १४।२४) 
दुःख-सुख को समान मान लो, स्वर्ण-मिद्धी को बराबर मान लो, 
मान-अपमान को बराबर मान लो । कोई निन्दा कर रहा है या प्रशंसा 
कर रहा है, उसे समान मान लो, तो इतने से ही माया से ष्ट 
जाओगे, गुणातीत बन जाओगे; लेकिन हम लोगों की आदत 
अनादिकाल से है - सुख मं प्रसन्न होना, दुःख मे रोना, जन्म-मरण 
आदि को बराबर नहीं समञ्जना। 
अगर अनुकूल-प्रतिकूल परिस्थिति को समान मान लिया जाये 
तो भगवान्‌ मिल जाये । इसलिए हर परिस्थिति को भगवान्‌ की कृपा 
मान लो । नारद जी के चरित्र मे आता है - जब नारद जी की उग्र 
पोच वर्ष थी, उसी समय उनकी माँ की मृत्यु हो गयी तो उन्होने माँ 
की मृत्यु को भी भगवान्‌ की कृपा मान लिया - 
तदा तदहमीशस्य भक्तानां शमभीप्सतः । 
अनुग्रहं मन्यमानः प्रातिष्ठं दिशमुत्तराम्‌ ॥ 
(भा. १/६/१०) 
उसको कृपा मानकर उत्तर दिशा की ओर चल पड़, वहाँ प्रभु को 
बुलाने लगे, भगवान्‌ की एक ज्जाकी दिखायी पडी, उसके बाद 
आकाशवाणी हुई - अभी तुम्हे साक्षात्‌ दर्शन नहीं होगा, अगले जन्म 
मे होगा । 

सारग्राहिता 
एक पोच साल का लडका क्या तपस्या कर सकता था, सिर्फ 
इतना ही तप किया उन्होने कि मँ की मौत को भी भगवान्‌ की कृपा 
मान लिया | 


(18) 


चित्रकेतु के चरित्र मे एक चमत्कार दिखा कि सत्संग कभी बेकार 
नही जाता है, कई जन्मो पहले किया हुआ सत्संग भी आदमी को 
उठा देता हे । चित्रकेतु को सत्संग मिला था, जब उसका लड़का मर 
गया था, तब नारद जी ओर अंगिरा जी गये थे, उन्होने उसे सत्संग 
दिया कि राजन्‌ ! भक्ति करो । जीवन-मरण तो लगा रहता है | 
आगे चलकर पार्वती जी के शाप से चित्रकेतु असुर बना, नाम 
हुआ वुत्रासुर लेकिन उसकी भक्ति बनी रही क्योकि पूर्वजन्म में 
उसने सत्संग किया था । सत्संग कभी न कभी अवश्य फल देता है । 
इसलिए जो लोग सत्संग करते हैँ वे मर भी जाएँगे, चाहे दस जन्म 
भले ही लग जायें लेकिन यही सत्संग उनको उठा देगा । इसलिए 
सत्संग मोक्ष से बड़ा हे । 
तात स्वगं अपवग सुख धरिअ तुला एक अंग । 
तूर न ताहि सकर मिलि जो सुख कव सतसंग ॥ 
(रा.च.मा.सुन्दर. ४) 
एक लव (क्षण का 9वाँ भाग) का सत्संग भी मोक्षसे बड़ा है। 
मोक्ष से सत्संग इसलिए बड़ा है क्योकि मोक्ष पाने के बाद मनुष्य को 
भगवान्‌ की भक्ति नही मिलती ओर भगवान्‌ की भक्ति मे मोक्ष से 
करोड़ गुना अधिक सुख हे । 

सारग्राहिता 


19) 


संसार मे पुरुष स्री की जूठन चाटता हि, स्त्री पुरुष की जूठन 
चाटती हे । जूठन चाटना तो छोटी बात है । भोग मे मनुष्य मल-मूत्र 
खाता है । सभी इन्द्रिय अपने विषयो को खाती है, पीती है; नीचे की 
इन्द्रिय मल-मूत्र को खाती है । हम लोगों का शरीर मनुष्य का हे 
लेकिन कृत्ते की तरह मलमूत्र को खाते हैँ । हर मनुष्य जो 
भोग-भोगता है, वह गधा है, कुत्ता है, सुअर है, ऊंट है क्योकि 
भगवान्‌ का नाम छोडकर दिन-रात भोगो मे घूमता हे | 
जिस पर भगवान्‌ की कृपा हो जाती है वह फिर कभी किसी से 
मल-मत्र अर्थात्‌ भोग की भीख नहीं मँगता । जिसकी बुद्धि भगवान्‌ 
मे लग गयी फिर उसके मन में सांसारिक कामना पैदा नहीं होती 
है । जैसे अनाज को भून दो, उबाल दो फिर कभी उसमे अंकुर नहीं 
आता है । एेसे ही भक्त के अन्दर कभी भोग की इच्छा नहीं आती है । 
इसलिए भोग की चाह जीवन मे मत करना। कुत्ता, गधा मत बनो, 
भक्त बनो । 
हम लोग जो भोग-भोगते है, वह विषय की काई मन मे लिपट 
जाती हे। 
मुकुर मलिन अरु नयन बिहीना । 
राम रूप देखि किमि दीना ॥ 
(रा.च.मा.बाल. ११५) 
जिसके मन मे विषयों की काई है, उसको भगवान्‌ नहीं दिखाई 
पडगे। इसलिए प्रभु से प्रार्थना करो, वे ही इन भोगों से बचायेगे । 


ये इन्द्रियो निरन्तर विषयो मे जा रही हैँ । जब आदमी को भूख 
लगती है, तब रोटी खाता है । वैसे ही जब उसे भोग की भूख लगती 
है, तब विषयो को भोगता है, भोगों की भूख के कारण ही स्त्री पुरुष 


कः. 1 ज 














सारग्राहिता 


| के पास जाती है ओर पुरुष स्त्री के पास जाता है । क्यो? यह विषयों 


| 
| 


की भूख है, इसको परस्पर मिटाते हैँ । इसलिए प्रभु से प्रार्थना करो 
किह प्रभो ! आप इस भूख को हमेशा के लिए खत्म कर दो। मुञ्च 
पकड़ लो, मै इधर-उधर विषय-भोगों मे नहीं जाऊँ । 


(20) 


जब मौत आती है, प्राण छटते हैँ, तब कोई भी सम्बन्धी बचा 
नहीं सकता, मदद नहीं कर सकता । जिसका-सारे संसार मे शासन 
है, अरो की सम्पत्ति है, लेकिन जब प्राण जायेगा तो कोई काम मे 
नहीं आयेगा । इन बुङ्ढो को देखो, कभी ये जवान रहे होगे, वह 
जवानी कहाँ गयी? जवानी गयी, बुढापा आया। थोड़ी देर में हम 
लोग भी इनकी ही तरह बुड्ढे हो जाएग, फिर मर जाएंगे, सब चले 
जायेगे थोड़ी देर में । कोई आज जायेगा, कोई कल जायेगा, कोई 
परसो जायेगा । मरने के बाद शरीर को जला दिया जाता है, फक 
दिया जाता है । थोड़ा-सा जीवन था, उसको भोगो ने लूट लिया, 
विषयों न लूट लिया । ये विषय खा गये सारा जीवन । 


भगवान्‌ ने यह मनुष्य शरीर इसलिए दिया कि तुम मेरी प्राति 
करो लेकिन हमने आंख, कान, नाक आदि सभी इन्द्रियों को यहाँ 
तक कि रोम-रोम सब विषयों मे लगा दिए। 
तज दीन बंधु के चरन कमल, दुनिया के मुख देखा करते । 
वे नर केसे जो तज अमृत, विष खाकर गवं किया करते ॥ 


मिथ्या रूप देखकर ये बड़ी सुन्दर लडकी है, बड़ा सुन्दर लड़का 
है, बस इसी मे जीवन चला गया। इस शरीर के भीतर केवल मल ही 
मल भरा है, बस केवल ऊपर से इसको चमड से ठक दिया गया है 
ओर उस चमड़ को देख-देखकर हम लोग मस्त हो जाते है । इस 
शरीर मं हाड़ है, मांस है, मल-मूत्र है । मनुष्य हाड़्-मांस का शरीर 

सारग्राहिता 

भोगते-भोगते मर जाता है लेकिन ये भोग नहीं षूटता, इसके भीतर 
केवल मल ही मल है ओर कुछ नहीं है । शरीर की दुर्गन्ध छिपाने के 
लिए लोग इत्र लगाते है । बाहर से कितनी भी खुशब्‌ सूंघते धत रहो 
परन्तु नीचे से गंदी हवा ही निकलेगी लेकिन फिर भी हम लोगो को 
वैराग्य नहीं होता । 

चाहे कितनी अच्छी खीर बनाओ, हलुआ पूड़ी-कचौड़ी बनाओ, 
खाने के बाद वह सब मल बन जाता है । यह जिह्वा मिली थी भगवान्‌ 
का नाम लेने के लिए लेकिन हम लोगों ने इसे विषयो का स्वाद लेने 
मे लगा दिया । 


इस नाक से भोगी भोग्या के शरीर को संघता है । पुरुष स्री के 
शरीर को ओर स्त्री पुरुष के शरीर को सूंघती हे । इसीलिए भागवत 
मे लिखा है कि वह जीते जी मुर्दा है जिसने भगवान्‌ के चरणां मे 
अर्पित तुलसी दल को नहीं सूंघा। 

कान से मनुष्य जीवन भर विषयों के गीत सुनता है, उसी मं 
जीवन चला जाता है । इन कानों को हमने साँप का बिल बना दिया । 
सत्री-पुरुष एक दूसरे से विषय-वार्ता करते हँ, उनके कान सप के 
बिल हे। 

इसी तरह हमने प्रत्येक इन्द्रियों को विषयों मे लगा दिया । इस 
मन से जीवन भर भोग भोगे, इसलिए इसमें टदी-पेशाब भरे है ओर 
हमे उन्हीं की याद आती है, जागते हैँ तो विषय दिखाई पडते है, 
सोते हैँ तो विषयों के ही सपने आते हैँ क्योकि मन में विष्ठा-विषय 
भरे हए दै । मन में विषयों के ही संकल्प अते हैँ ओर बुद्धि भी 
विष्ठा-विषयों से भर गई है, कभी पेट नहीं भरा विषयों से, मर जाएंगे 
लेकिन विषय नहीं छटेगे । भगवान्‌ राम ने कहा - एेसे लोग शठ है, 
जो सारा जीवन भोगों मे नष्ट कर देते हैँ ओर पाप कमाते हैँ | 














॥ सारग्राहिता [ 
नर॒ तनु पाइ बिष मन देदी। 
पलटि सुधा ते सठ बिष ठेहीं ॥ 


(रा.च.मा.उत्तर. ४४) 


(21) 


किसी ने गाली दी, अपमान किया, कष्ट दिया, उसे सह लो। 
इतना ही नही, उस पर करुणा करो । एेसा स्वयं भगवान्‌ करते है, 


वैकुण्ठ मे भगवान्‌ लेटे हुए थे, वहोँ भृगु जी उनकी परीक्षा लेने गए 


ओर जाकर उन्होने जोर से लात मारी भगवान्‌ की छाती पर, प्रभु ने 
क्रोध नहीं किया बल्कि प्रसन्न होकर बोले - हे मुनिवर ! मेरा 
वक्षस्थल बड़ा कठोर है ओर आपके चरण बड़ ही कोमल हैँ, कहीं 
आपको चोट तो नहीं लगी, एेसा कहते हुए भगवान्‌ अपने हाथों से 
उनके चरणो को दबाने लगे - 

अतीव कोमलौ तात चरणौ ते महामुने । 

इत्युक्तवा विप्रचरणो मदयन्‌ स्वेन पाणिना ॥ 

(भा. १०/८९/१०) 

एेसा स्तर भगवान्‌ का है ओर वही वे हमसे चाहते हैँ । जिसने 
अपराध किया, दुःख दिया उस पर करुणा करो, उससे मित्रता करो, 
संसार के सभी जन्तुओं के प्रति एसी समता रखोगे तो भगवान्‌ ओर 
अधिक प्रसन्न होगे | 


(22) 


हमारे मन मे राग-द्रेष नहीं है, ठेसा जो कहता है वह पक्का रागी 
हे । हर आदमी यही कहता है कि हमारे हृदय में राग-द्रष नहीं है । 
एेसा कहने वाला ही अपनी अहंता में राग कर रहा है । सफाई देने 
की क्या जरूरत है? जो कहता है हम स्वच्छ हैँ साफ हैँ वह गलत 








सारग्राहिता 
है | अपने को स्वच्छ कहना अहंता से प्रेम करना है । जब अपनी 
अहंता में चोट लगी तब हम सफाई देते है, जहाँ सफाई दी जा रही 
है, वहाँ गड़बड़ी है, अपनी अहता मे चोट पहुंची, वहां अहता जीवित 
है ओर जब तक अहता जीवित है, भगवान्‌ नही मिलेंगे । 

इसलिए भगवान्‌ की कृपा जब होती है, तब इन सब मन के 
विकारो (अहंता, रागद्वेष आदि) को जीव समद्यता है । किसी के 
समञ्याने से जीव समञ् ही नहीं सकता । 


(23) 


केवल कृष्ण नाम, कृष्ण गुण, कृष्ण लीला ही गायी जाय ओर 
संसार के सब धर्मां को छोड दिया जाय, उसको अनन्य भक्ति कहते 
है । 

भगवान्‌ ने स्वयं गीता मे कहा है - 

मन्मना भव मद्धक्तो मदयाजी मां नमस्कुरु । 

मामेवैष्यसि सत्यं ते प्रतिजाने प्रियोऽसि मे॥ 

स्वैधमोौन्परित्यज्य मामेकं हरणं व्रज । 

अहं त्वा सवैपापेभ्यो मोक्षयिष्यामि मा शुचः ॥ 

(गी. १८/६५, ६६) 

एकमात्र मेरी शरण ले, मेरे मे ही मन लगा, मेरा ही भक्त बन, 
दिन-रात मेरी ही सेवा कर, दिन-रात मेरी ही उपासना कर, मुञ्चे ही 
नमस्कार कर, तब त्‌ मुञ्च प्राप्त हो जाएगा । इस श्लोक मे भगवान्‌ ने 
स्वयं कहा - एकमात्र मेरी शरणमे आ, मेरा ही नाम गा, मेरा ही गुण 
गा, मेरा ही कीर्तन कर, मेरी ही सेवा कर ओर सब संसार के धर्मो 
को छोड़ दे। 

रसिको ने भी यही कहा - 

सारग्राहिता 
जाकी है उपासना, तादी की वासना, 
ताहीको नाम, रूप, गुन गाइयै। 
(व्यासवाणी) 
सच्चा रास्ता यही है - जिसकी उपासना करते है उसी की 
वासना करे, लड्ड्‌-पेडा ये सब नहीं । केवल उन्हीं का नाम, उन्हीं 
का रूप, उन्ही का गुण गाया जाय, यही अनन्य धर्म है, इसी को 
अनन्य भक्ति कहते हैँ | 


(24) 


भगवान्‌ दीनबन्धु, दीनानाथ हैँ । इनको बुलाने का, रिञ्चाने का, 
प्रसन्न करने का, एक ही रास्ता है - “हम लोग दीन बन जायें ।" जब 
मनुष्य दीन बन जाता है, तभी प्रभु प्रसन्न होते हैँ । लेकिन हर 
आदमी चोर है, बड़ा बनना चाहता है । ऊपर से हम लोग बात करते 
हे दीनता की, लेकिन भीतर चोरी है, भीतर से चाहते हैँ _ हम बड़े 
बने, लोग हमारा सम्मान करं । हम लोग सम्मान पाकर खुश होते है । 
ये बड़ा बनने की चोरी सबके मन मे रहती है | | 
इसलिए जिसको भगवान्‌ की दया प्राप्त करनी है, दीन बन 
जाओ, छोटे बन जाओ, दुनिया मेँ सबसे छोटे बनो। "तृणादपि 
सुनीचेन' तिनका से भी ज्यादा छोटे बनो, परन्तु हम लोग मूर्ख हैँ 
चोर हैँ, बड़ा बनना चाहते हैँ । इसीलिये संसार में हर प्राणी भटक 
रहा है, इस माया मे पिस रहा है क्योकि हर आदमी बड़ा बनना 
चाहता है, धन से, संपत्ति से, मान से, प्रतिष्ठा आदि से; इसलिए हर 
आदमी भिखमंगा है । कोई भी दीन नहीं बनना चाहता, सब लोग 
भिखमंगे हें बड्प्पन के । भक्ति भगवान्‌ की करते है लेकिन चाहते हैँ 
हमारा सबसे ज्यादा नाम हो, सम्मान हो, इसलिए कोई भी दीन नहीं ` 
बनना चाहता । यदि मनुष्य दीन बन जाए, छोटा बन जाए, तो | 





































| सारग्राहिता 

निश्चित भगवान्‌ की कृपा मिल जाएगी । नारायण स्वामी जी ने कहा 
4: 

नारायन में सत्य कौ, भुजा उठाय के आज । 

जो तु बने गरीब तो, मिर्ठे गरीब-निवाज ॥ 


मै हाथ उठाकर कह रहा हूं ये बात अकाट्य है, गरीब बनो तो || | 
गरीबनिवाज मिल जाएगा । सच्ची भक्ति तभी मिलेगी जब सच्चे मन 
से गरीब बनोगे । 


(25) 











कर सकता। काल सारे संसार को खा जाता है लेकिन भगवान्‌ के 
भक्त पर उसका प्रभाव नहीं चलता है । बस शरण सही होनी चाहिए । 
सूरदास जी ने लिखा हे - 

जाको मनमोहन अंग करे 
ताकौ केस खसै नहिं सिर तै, जौ जग बैर परे ॥ 


केवल उन्होने ही नहीं, वेद, पुराण, भागवत, गीता सबमे यही || 
लिखा हे । श्रीमद्भागवत में ध्रुव जी के चरित्र मे लिखा हे - 
"मृत्यो मूधिं पदं दत्तवा आरुरोहादुमुतं गृहम्‌ ॥ " 








जब ध्रुवजी भगवद्धाम जा रहे थे, विमान आया था उन्हे लेने, 
उसी समय काल आया, हाथ जोड़कर खडा हो गया ओर बोला कि 

| संसार का यह नियम है, जो जाता है वह काल के आधीन होकर 
| जाता है । लेकिन ध्रुव जी के आगे उसकी हिम्मत नहीं पड़ी, बैठ गया 
हाथ जोड़कर के । तब ध्रुव जी उस काल को सीढ़ी बनाकर, उसके 
मस्तक पर पांव रखकर, जो अद्भूत विमान था उस पर चढ़कर जाने 





प्रभु की शरण मे जाने पर, यह विश्वास रखो किं काल कुछ नही | 


(भा. ४।१२/३०) | 





सारग्राहिता 

लगे। लेकिन एक ओर घटना घटी, जब वो विमान पर चदे, तो 
उनको अपनी मँ की याद आयी कि माँ की शिक्षा से ही हम भगवान 
की शरण मे आए थे। एसी माँ कोई नहीं हुई, जो पांच साल के बच्चे 
को जंगल मे भेज दे । पोच साल का बच्चा तो बहुत छोटा होता है । 
धुव जी की मँ सुनीति ने जो हिम्मत की, वह संसार में कोई भी माँ 
नहीं कर सकती है । इसलिए उन्होने अपनी मँ की याद की कि उसी 
की कृपा से हम आए भगवान्‌ की शरण मेँ ओर अब हम अकेले 
भगवान्‌ के धाम मे चले जाएँ यह ठीक नहीं है । जब विमान पर चढ़ 
गए तो जो पार्षद लोग लेने आए थे, वे जान गए कि ध्रुव कुछ सोच 
रहे है, वे भी अन्तर्यामी होते हैँ जान गए कि क्या सोच रहे हैँ? उस 
मों की याद कर रहे हैँ, जिसने जंगल मे भेज दिया था छोटे से बालक 
को । तो उन्होने कहा - 

"दशोयामासतुर्देवी पुरो यानेन गच्छतीम्‌ ॥ " 

(भा. ४।१२/३३) 

“ध्रुव ! तुम तो पीछे जाओगे, देखो, तुम से अगे जा रही है 
तुम्हारी मों ।' 

इसलिए भगवान्‌ की शरण में जो जाता है, उसके माता-पिता 
पुरखों तक का कल्याण हो जाता है । 


(26) 


हम लोग भक्त नहीं हँ क्योकि धन चाहते है, भोग चाहते हैँ 
मान-सम्मान चाहते है, इन चीजों को हर आदमी चाहता है चाहे 
गृहस्थी है, चाहे साधु है; चाहे विद्वान्‌ है लेकिन भगवान्‌ गरीबों से प्रेम 
करते है| 











सारग्राहिता 
नारायन मेँ सत्य कहौं, भुजा उठाय के आज । 
जो तू बने गरीब तो, मिल गरीब-निवाज ॥ 


गरीब बनो, सच्ची भक्ति तभी मिलेगी । सच्चे मन से गरीब बनो । 
लोग ढोग करते हैँ कि प्रभु ! हमें कुछ नहीं चाहिए । 
अरथ न धरमन काम रुचि गति न चहँ निरबान । 
जनम जनम रति राम पद्‌ यह बरदानु न आन ॥ 
(रा.च.मा.अयो. २०४) 
यह चौपाई सभी लोग कहते है, भाषण करते हैँ लेकिन मन में 
चोरी रहती है कि हमे गरीब मत बनाना । 
द्रारिका जाते समय कुन्तीजी से भगवान्‌ ने भेट की ओर 
बोले - बुआ जी ! अब तो तुम्हारे बेटे पाण्डव जगद्‌-विजयी बन गये 
है । बोलो, ओर कुछ चाहिए । कुन्ती बोलीं - हाँ कृष्ण, एक वर ओर 
चाहिए । कृष्ण ने पृछा - वह क्या है? वे बोलीं - तुम हमको 
अनन्तकाल के लिए दुःख, कष्ट, विपत्तियाँ दे जाओ क्योकि उसमें 
तुम्हारा दर्शन होता है । इसलिए हमे शाश्चत अनन्तकाल तक कष्ट 
दो, मुसीबत दो, इसको कहते हैँ भक्त । 
क्या आज एेसी हिम्मत है किसी मे? हम लोग तो थोड़ी-सी 
विपत्तियो मे घबड़ा जाते है, हम भक्त कैसे हो सकते है? इसलिए 
सच्चे मन से भगवान्‌ से मोँगो - 
“हे दीनानाथ ! हमें दीन बना, हमे गरीबी दे, हमे दुःख दे, 
विपत्तियं दे | 
जब तुम दुःख मोँगोगे, कोई कामना नहीं करोगे तो जौ देवताओं 
को नहीं मिलती है अविरल भक्ति, बड़े-बड़े योगेश्वर जिसे चाहते हँ 
वह भक्ति तुमको मिल जायेगी, लेकिन सच्चे मन से मगो, चोर नहीं 
बनो । ऊपर से कह रहे है कि हमं दुःख दे ओर भीतर चोरी । भक्ति 

सारग्राहिता 
तो अपने-आप आयेगी, तुम्हारा दरवाजा खटखटायेगी ~ खोलो, मेँ 
आ गयी हूं । जब तुम निरपेक्ष बन जाओगे । 
निरपेक्षं मुनिं शान्तं निर्वैरं समदशनम्‌ । 
अनुब्रजाम्यहं नित्यं पृयेयेत्यङ्धिरेणुभिः ॥ 
(भा. ११।१४।१६) 
भगवान्‌ ने भागवत मे स्वयं कहा कि जो निरपेक्ष है, एेसे भक्त के 
म पीछे चलता हू, क्यो? ताकि उसकी चरणरज मेरे सिर पर पडे 
ओर मै पवित्र हो जाऊँ । उस भक्त मे एसी शक्ति आ जाती है कि वह 
भगवान्‌ को भी पवित्र करता है । सारे संसार के पापों को भगवान्‌ नष्ट 
करते हँ ओर उनके ग्रहण किये पाप को भक्त शुद्ध करता है । कैसा 
भक्त? जो कुछ नहीं चाहता । हम लोग चोर हैँ । भीतर हमारे हृदय में 
कामनाएं रहती हैँ । अगर चोरी न रहे तो अभी भक्ति आ जायेगी । 
नैरपेक्ष्य परं प्राहुनिःश्रेयसमनल्पकम्‌ । 
तस्मान्निराशिषो भक्तिनिरपेक्षस्य मे भवेत्‌ ॥ 
(भा. ११।२०/३५) 
जो निरपेक्ष है, निराशिष (कामना रहित) है, किसी से कुछ नहीं 
चाहता, न परिवार से, न संसार से, न मौँ-बाप से, किसी से कुछ 
नहीं चाहता । उसके पास अपने-आप भक्ति आयेगी, बिना बुलाये 
आयेगी । चोरो के पास भक्ति नहीं आती है, जिसके मन मे चोरी है 
कि हमको सुख मिले । 


(21) 
देखो, भगवान्‌ के नाम मे विश्वास हो जाना ही भगवान्‌ को पाना 
हे । 


जिह्वा न वक्ति भगवद्गुणनामधेयं 
चेतश्च न स्मरति तच्वरणारविन्दम्‌ । 





~ 























सारग्राहिता 
कृष्णाय नो नमति यच्छिर एकदापि 
तानानयध्वमसतोऽकृतविष्णुकृत्यान्‌ ॥ 


(भा. ६/३।२९) 

जिसकी जीभ भगवान्‌ का नाम नहीं लेती है ओर जिसका मन 
भगवान्‌ को याद नहीं करता है, वह सीधे मृत्यु के बाद अनन्तकाल 
के लिए अन्धकार मे चला जाता है। किसी को पता नहीं मरने के 
बाद हमलोग कहँ जाएंगे? अन्धकार मे भटक रहे है । इसलिए 
भगवान्‌ का नाम दिन-रात लेना चाहिए । हर क्षण लेना चाहिए, एक 
क्षण भी भगवान्‌ के नाम के बिना न जाए। 

एक महात्मा थे, गंगा जी के किनारे गुफा मे रहते थे, किसी से 
मिलते नहीं थे, एक बार कुछ संत उनका दर्शन करने गए । पहुचे, 
वहोँ गुफा के दरवाजे पर बैठ गए ओर कीर्तन करने लग गए क्योकि 
जो भगवान्‌ के भक्त होते है, वे भगवान्‌ के नाम से खिंचते है । 
निकलते तो नहीं थे वे गुफा से लेकिन ये लोग कीर्तन करते हूए बैठे 
रहे, तो वे बाहर आये ओर उन्होने कहा - क्यो आये हो? लोग 
बोले - हम आपसे मिलने आये हैँ, कुछ हमको उपदेश दीजिए । तो 
उन्होने एक दोहा कहा ओर कहकर चले गए भीतर गुफा मे । 
वह दोहा था - 

कहत हौं कहि जात हँ, कहा बजाऊं ढोल । 

स्वासा बीती जात हे, तीन लोक का मोल ॥ 


जब मनुष्य मरने लगता है तो तीनों लोकों की सम्पत्ति दान कर 
दे या घूस दे दे लेकिन एक स्वाँस भी उसकी बढ़ नहीं सकती । गिनी 
हई स्वाँसें मिली है, जिसको हमलोग संसार मे, भोगो मे खर्च कर देते 
है, तीन लोक की सम्पत्ति भी इसके सामने बेकार है । एक-एक 
स्वाँस भगवान्‌ मे लगा देनी चाहिए, चाहे तीनो लोक की संपत्ति मिल 








सारग्राहिता 
रही है उसको फेक दो, तो उन्होने यही उपदेश दिया कि एक-एक 
स्वस तीनों लोक की सम्पत्ति से बड़ी है, तीनों लोक की संपत्ति हम 
दे दे, फिर भी एक स्वँस हम जिंदगी की बढ़ा नहीं सकते । 
संसार मे जितने बड़े-बड़े राजा लोग हुए हैँ सब मर गए, एक 

स्वस भी कोई बढ़ा नहीं पाया, न रावण, न हिरण्यकशिपु । इसलिए 
एक-एक स्वोंस जो खर्च हो रही है, इसे व्यर्थ मत जाने दो । दिन-रात 
हर स्वस भगवान्‌मे लगा दो । 

स्वस स्वोँस पर कृष्ण भज, वृथा स्वँस जनि खोय । 

न जाने या स्वस को, आवन होय न होय ॥ 


(28) 


हिरण्यकशिपु ने प्रह्नाद जी से पूषछठा कि क्या शक्ति है तेरे पास, 
जो तू आग मे जलता नहीं है, समुद्र मे ङबता नहीं है, अस््र-शस्त्र से 
मरता नहीं है । 

जिसकी तपस्या की शक्ति से आकाश के तारे टूटने लगे, समुद्र 
खौलने लगा, पृथ्वी कोपने लगी, भूचाल आ गया, वह त्रिलोकविजयी 
हिरण्यकशिपु पूछता है - 

प्रह्याद्‌ सुप्रभावोऽसि किमेतत्ते विचेष्टितम्‌ । 

एतन्मन्रादिजनितमुताहो सहज तव ॥ 

(विष्णु. १/१९।२) 

प्रह्णाद ! तेरे अन्दर जो प्रभाव है, वह बड़ा सुदृढ प्रभाव है । क्या 
तूने जप किया हे, क्या तप किया है? मने तो छनत्तीस हजार वर्ष तक 
एक पौव के अगूठे पर खड होकर, आकाश की ओर मुँह करके मन्त्र 
जप किया । किन्तु तूने क्या किया है, मुञ्चसे अधिक शक्ति तुञ्ममे 
मालूम पड़ती है । तूने कुछ तो जरूर किया है, किस मन्त्र का जप 
किया है, क्या तप किया है? मेरे सामने ही तू पैदा हुआ, मेरे सामने 

सारग्राहिता 
ही पढ़ा-लिखा, कहीं जंगल मे भी नहीं गया, फिर क्या तुञ्मे कोई 
स्वभाविक शक्ति है? 
प्रह्ाद जी बोले - 
न मन्रादिकृतं तात न च नैसमिको मम। 
प्रभाव एषसामान्यो यस्य यस्याच्युतो हदि ॥ 
(विष्णु. १/१९।४) 
हे तात ! मैने कोई तपस्या नहीं की, कोई मन्त्र नहीं जपा, न ही 
मुड्धमे कोई स्वाभाविक शक्ति या प्रभाव है । यह तो एक सामान्य-सा 
प्रभाव है । हर आदमी के अन्दर एेसा प्रभाव आ सकता है । उसके 
लिए किसी तपस्या करने की जरूरत नहीं है, कोई मन्त्र जपने की 
जरूरत नहीं है, केवल अपने हृदय मे भगवान्‌ का स्मरण करो, प्रभु 
को हृदय मे लाओ, बस । 
परन्तु यह सुनने में तो आसान लगता है, जबकि सच्चाई यह है 
कि हमारे हृदय में संसार है, भगवान्‌ नहीं है, भोग है, धन-संपत्ति है, 
संसार की चाज हैँ - लड्ड्‌-पेडा, मल-मूत्र (मैथुन से प्राप्त भोग) 
आदि । मनुष्य बचपन से ही भोग सीख जाता है ओर वही उसके 
हृदय मे रहता है । यदि भगवान्‌ हृदय मे आ जाये तो उसे संसार की 
कोई भी शक्ति हरा नहीं सकती । 


[29) 

देखो, भक्ति पाना है, तो छोटे बनो, दीन बनो, इससे निश्चित 
भगवान्‌ मिलते हैँ । भगवान्‌ स्वयं छोटे बनकर शिक्षा देते हैँ, जब 
पाण्डवो ने यज्ञ किया था तो - 

'"गुरुद्युश्रूषणे जिष्णुः कृष्णः पादावनेजने । " 


(भा. १०।७५।५) 

सारग्राहिता 

सबको सेवा मिली, गुरुजनों की सेवा अर्जुन को दी गयी ओर 

स्वयं सबसे छोटी सेवा चरण धोने, जूती पत्तल उठाने की भगवान्‌ ने 
ली। 


सूरदास जी न लिखा है - 
"राजसु-जग्य जुधिष्ठिर कीन्हों तामे जँ उठाई ।" 


संसार का स्वामी जूठी पत्तलो को अपने सिर पर रखकर ले जा 
रहा है । एेसा उदाहरण कहीं नहीं है दुनिया मे । 


उसी को भक्त कहते हैँ । जहाँ भी जाओ, दस आदमी काम कर 
रहे हैँ तो जो बैठा-बैठा देखता है, वह भक्त नही है । जो लग पड़ता है 
सेवा मे, वह भक्त है । यह भगवान्‌ श्रीकृष्ण का आदर्श है, स्वयं सेवा 
किया उन्होने, करके दिखाया । जो बैठा रहता है वह भक्त नहीं है, 
उसमे दीनता नहीं है, खुद लग पडो । चैतन्य महाप्रभु जी ने गुण्डीचा 
मंदिर साफ किया था, सबसे ज्यादा कडा उन्होने ही निकाला था, 
जो सेवा नहीं करता है, बैठा-बेठा देखता है, उसमे भक्ति नहीं हे । 
सेवा करने वाले को लज्जा, संकोच, बडप्पन, मान आदि ये सब 
छोड देना चाहिए । कूद पड़ना चाहिए मैदान मे सेवा के लिए, उसी 
को भक्त कहते हैँ, ये आदत जिसमे नहीं है, उसमे भक्ति न है ओर न 
कभी आयेगी । किसी के कहने से तब सेवा करने के लिए चले, वह 
भक्त नहीं है । जो स्वयं खडा हो जाता है सेवा के लिए, वो भक्त है, 


उसको भक्ति मिलेगी, भगवान्‌ मिलेगे | 


रः - (र्त 

















सारग्राहिता 
[30) 


दो बातन को भूर मत, जो चाहे कल्यान । 
नारायन एक मौत को, दूजे श्री भगवान्‌ ॥ 


कल्याण चाहते हो तो दो बात कभी मत भूलो - एक तो मौत 
(मृत्यु); "थोड़ी देर मे हम लोग चले जाएंगे संसार से' ये सोचना 
चाहिए, न हमारे साथ स्त्री जायेगी, न बेटा, न बेटी, न मित्र, न धन, 
न सम्पत्ति, न मकान, न जमीन-जायदाद, सब यहीं रह जाएगा । ये 
सोचा करो कुछ देर वैठकरके कि हम मर गए, लेकिन ये आधी बात 
है इससे घबड़ाहट पैदा हो जायेगी, दूसरी बात है - भगवान्‌ को 
सोचो । ¦ 
भगवान्‌ को सोचोगे तो कभी भय नहीं लगेगा, मनुष्य घबड़ाता 
क्यों है? क्योकि भगवान्‌ को भूल जाता हे । 
तावद्भयं द्रविणगेहसुहृन्निमित्त 
स्लोकः स्पृहा परिभवो विपुलश्च लोभः । 
तावन्ममेत्यसदवग्रह आर्तिमूलं 
यावन्न तेऽङ्धिमभयं प्रवृणीत लोकः ॥ 
(भा. ३।९।६) 
हम ममता करते है! ये पैसा हमारा है, खरी हमारी है, यह मकान 
हमारा है, यह शरीर हमारा है क्योकि हमने भगवान्‌ को अपना नही 
माना है । भगवान्‌ के चरण ही अभय हैँ, यह हमेशा याद रहे, तो भय 
नहीं लगेगा, निर्भय पद प्राप्त कर जाओगे, कहीं ममता नहीं होगी । 


क्या किसी को अपना बनाते हो? सभी चीजे छूटने वाली है, टूट 
रही ह, यह शरीर भी एक दिन छूट जाएगा । 














सारग्राहिता 
बुदुबुदा इव तोयेषु माका इव जन्तुषु । 
जायन्ते मरणायैव कथाश्रवणवर्जिंताः ॥ 
(भा. माहा. ५।६३) 
गोकर्णं ने अपने पिता से कहा था कि पिताजी ! जैसे पानी का 
बुलबुला फक्क फूट जाता हे, एसे ही ये मनुष्य जीवन है । ये स्वाँस 
एक दिन जायेगी, फिर लौटेगी नहीं, मुंह खुला रह जाएगा । मृँह फट 
गया, सस चली गयी, कभी नहीं लौटेगी । जैसे - मच्छर होते हैँ 
संसार मे, करोड़ों पैदा होते है, मर जाते है । एेसे ही हम लोग है बिना 
भगवान्‌ के प्रेम के जी रहे है, मच्छर है, पानी के बुलबुले है, थोड़ी देर 
मं फूट जाएंगे । इसलिए हर समय भगवान्‌ का स्मरण करो. भगवान्‌ 
की याद करो, एक क्षण भी इधर-उधर नष्ट मत करो । 


(31) 


देखो, इस मनुष्य शरीर का सिर्फ इतना ही फल है कि हम 
भगवान्‌ की शरण मे चले जाएँ ओर यदि भगवान्‌ की शरण में नहीं 
शः हँ तो हम आत्महत्यारे है, पशु है; गधे, कुत्ते से भी ज्यादा नीच 

बडे भाग मानुष तनु पावा। 

सुर दुलेभ सब य॑थिन्ह गावा ॥ 

साधन धाम मोच्छ कर द्वारा । 

पाइ न जहिं परलोक संवारा ॥ 

सो परत्र दुख पावइ सिर धुनि धुनि पिता । 

कालदहि कमंहि ईस्वरहि मिथ्या दोस ङगाई ॥ 


(रा.च.मा.उत्तर. ४३) 


























सारग्राहिता 

भगवान्‌ ने कृपा करके देव दुर्लभ मनुष्य शरीर हमे दिया ओर 
फिर भी हम जैसे लोग कहते है - अरे भाई ! भगवान्‌ की कृपा नहीं 
है, कैसे भजन करे? केवल मिथ्या भगवान्‌ को दोष देते हँ - 
जो न तरै भव सागर नर समाज अस पाइ । 
सो कृत निंदक म॑ंदमति आत्माहन गति जाइ ॥ 

(रा.च.मा.उत्तर. ४४) 

जो मनुष्य शरीर पाकर भगवान्‌ की शरण में नहीं गया, वह 
आत्महत्या करने वाले से भी ज्यादा नीच है। किसी तरह से भी 
भगवान्‌ की शरण पकड़नी चाहिए । इसलिए सत्संग किया जाता है 
क्योकि भक्तो, साधु-संतो का संग करने से जीव को ज्ञान होता है 
ओर थोड़ी देर का भी सत्संग मनुष्य को भगवान्‌ से मिला देता है । 


(32) 


मनुष्य जब पैदा होता है तो जन्म से ही जीवों का सहारा लेने 


लगता है, बचपन मे माता-पिता का, बड़ होने पर खी-पति का । 
मनुष्यों का सहारा लेने वाला अवश्य इडबता है, यही गलती आज 
तक हम लोगो ने की । संसार मे हर आदमी भवसागर मे डब रहा है, 
ये जानते हुए भी जान-बृञ्मकर हम इबने वालो का ही सहारा लेते है? 
क्योकि ये आदत अनेक जन्मो की है । यह मेरी मँ है, यह मेरा पिता 
हे, ये मेरा भाई है, ये मेरी स्त्री है, ये मेरा बेटा है जबकि कोई अपना 
नहीं है । अपनापन छोड दो, भगवान्‌ मिल जायेगे । 

अश्वत्थामा ने ब्रह्मास्त्र छोड़ा उत्तरा के गर्भ पर । उस ब्रह्माख्र से 
रक्षा करने वाला संसार मे कोई नहीं था, न कोई देवता ओर न कोई 
मनुष्य । उत्तरा ने देखा कि सारा आकाश लाल हो गया है ओर 
ब्रह्माख्र उसकी ओर आ रहा है भस्म करने । वह दौडी, कहाँ गयी? 
जहां पाण्डव, व्यास जी तथा ओर भी बड़े-बड़े ऋषि-महर्षि बैठे थ । 

सारग्राहिता 
वहो जाकर उत्तरा न तो अर्जुन के पास गयी, न भीम के पास गयी । 
जाने कहाँ से उसको ज्ञान हुआ? सीधे भगवान्‌ श्रीकृष्ण के पास 
गयी । श्रीकृष्ण सोचने लगे कि यह सीधे मेरे पास क्यों आयी है, 
जबकि इसे अर्जुन के पास जाना चाहिए था क्योकि यह अर्जुन की 
पुत्रवधू है । हर मनुष्य पहले परिवार मे सहायता मागता है क्योकि 
वहां उसका अधिकार होता है । लेकिन उत्तरा अर्जुन के पास नहीं 
गयी, भीम के पास नहीं गयी, सीधे भगवान्‌ के पास गयी ओौर 
बोली - 
पाहि पाहि महायोगिन्‌ देवदेव जगत्पते । 
नान्यं त्वदभयं पश्ये यत्र मृत्युः परस्परम्‌ ॥ 
(भा. १।/८।९) 
हे प्रभु ! मै तुम्हारी शरण मे आयी हूं क्योकि समस्त देवताओं के 
तुम देवता हो । सारे संसार के पति, रक्षक भी तुम्हीं हो । 
हम लोग संसार मे मरते है, क्यो? क्योकि जीवो का आश्रय लेते 
हे। येमेरीमँहै,येपितादहै, ये पति है इनका आश्रय लेते है, 
इसलिए मरते हैँ । भगवान्‌ का आश्रय नहीं लेते है । 
मोर दास काइ नर आसा। 
करइ तो कह कहा निस्वासा ॥ 


(राच.मा.उत्तर. ४६) 

मनुष्यो की आशा करना, भगवान्‌ से दूर जाना है । अपना रक्षक 
कोई नहीं है संसारमे; न माँ है, न बापहै, न पति है, न पुत्र है । रक्षक 
तो केवल एक प्रभु श्रीकृष्ण हैँ । 



































सारग्राहिता 
[33] 


तस्मादसक्तः सततं कार्य कम समाचर । 
असक्तो ह्याचरन्कमं परमाप्नोति पूरुषः ॥ 
(गी. ३।१९) 
"भगवान्‌ ने गीता में कहा - अर्जुन ! तू निरन्तर आसक्ति से रहित 
होकर सदा कर्तव्यकर्म को भलीभाोँति करता रह, क्योकि आसक्ति से 
रहित होकर कर्म करता हुआ तू परमात्मा को प्राप्त हो जायेगा । 


आसक्ति छोडकरके कर्म करो निश्चित भगवान्‌ मिल जाएगे, कुछ 
साधन करने की आवश्कता नहीं, केवल आसक्ति छोड दो । बहुत से 
लोग कहते हैँ कि हम घर-परिवार सब छोड आये, हमारी कही 
आसक्ति नहीं है । अरे, तुमने कुछ नहीं छोड़ा, आसक्ति यदि छूट 
जाए तो कामना ही नहीं पैदा होगी । आसक्ति से ही कामना पैदा 
होती है। संगात्सञ्जायते कामः' आसक्ति हटी, काम मर गया । हमे 
भोग की इच्छा पैदा क्यो होती है? इन्द्रियासक्ति के कारण; हम 
लड्ड्‌-पेडा क्यो चाहते है, क्योकि जिह्वा मँ आसक्ति है । अगर आंख 
खोलकर अपने जीवन मे देखोगे तो पग-पग पर आसक्ति मिलेगी, 
खाने-पीने बेठने आदि सभी क्रियाओं मे । पुरुष स्त्री संग क्यो चाहता 
हे? शिश्रन्द्रिय मे आसक्ति है, इसलिए काम पैदा होता हे । अपमान 
हो गया तो बुरा लगा क्योकि शरीर में आसक्ति है, किसी ने गाली दी, 
बुरा क्यो लगा? क्योकि मलमूत्र के पिण्ड इस शरीर मे आसक्ति है । 
अगर आसक्ति नहीं है तो कोई विकार ही नहीं आयेगा, इसलिए 
अपनी आसक्ति को देखना, पकडना सीखो । 

सासराहिता = ` 
[34] 


देखो, भगवान्‌ की सेवा साक्षात्‌ काँ मिलती है? जब भगवान 
मिले तो उनकी सेवा मिले लेकिन अगर उनके भक्तों की सेवा मिल 
जाए तो वो भगवान्‌ कीसेवासे भी बड़ी होती है। इसीलिए 
तुलसीदास जी ने कहा है - 

अन्तयांमी गर्भगत साधु सुन्दरी मोहि । 

तुलसी पोसे एक के दोनों पोसे जहि ॥ 

किसी स्त्री के गर्भ मे कोई बच्चा है, उसकी तुम सेवा नहीं कर 
सकते हो क्योकि वह पेट के भीतर गर्भ में है लेकिन अगर उसकी माँ 
को तुम खिलाओ-पिलाओ तो पेट मे जो बच्चा है वह अपने आप पुष्ट 
हो जाएगा । एसे ही भक्त जो है वह गर्भिणी खरी की तरह है. उसके 
भीतर अन्तर्यामी रूप से पेट में भगवान्‌ रहते हँ । इसलिए भक्तों की 
सेवा अगर कोई कर ले तो वो भगवान्‌ की सेवा से भी बडी हो गयी । 

भगवान्‌ की सेवा करने वाले तो बहुत हैँ परन्तु भक्तों की सेवा 
करना कठिन है क्योकि भक्त भी मनुष्य होता है, मनुष्य शरीर में 
्रद्धा रखना कठिन है । जैसे - साधु-संत है ये खाते ह तो शौच भी 
जाते है, भक्त लोग बीमार भी पडते है खोँसी है जुखाम है, बुखार है, 
प्राकृतिक शरीर की कमजोरियाँ भी दिखाई पडती है फिर भी 
उनकी सेवा करना ये बड़ी बात है । भगवान्‌ भक्तों की सेवा से बहुत 
ज्यादा प्रसन्न होते है | 


देवगुरु वृहस्पति जी ने देवराज इन्द्र से कहा है _ 


सुनु सुरेस उपदेसु हमारा । रामहि सेवकु परम पिआरा ॥ 
मानत सुखु सेवक सेवकाई । सेवक वैर वैर्‌ अधिकाई ॥ 


(रा.च.मा.अयो. २१९) 




















सारग्राहिता 

भगवान्‌ ने भी कहा है - 'मद्भक्तपूजाभ्यधिकाः च जो 
चतुर लोग होते हैँ वे भगवान्‌ को छोडकरके भक्तों की सेवा करते हैँ 
चाहे वो कैसा भी भक्त है "छोटा इत्यादि । 

तुलसी जाके बदन ते घोखेहु निकसत राम । 

ताके पग की पगतरी मोरे तन को चाम ॥ 


जिसके मुख से अगर धोखे से भी भगवन्नाम निकल जाए तो 
उसको भी भक्त मान लो ओर अपने शरीर का चमड़ा काट के उसके 
पवो की जूती बना लो । ये एक बहुत बड़ी बात है, ये अकाट्य सत्य 
हे कि जो लोग भक्तों की सेवा करते है, उनके यहाँ सुख-सम्पत्ति की 
कमी कभी नही होती है, वे सदा फलते-फूलते है ओर भगवान्‌ की 
कृपा प्राप्त करके भवसागर तर जाते हैँ । इसी बात को दिखाने के 
लिए भगवान्‌ स्वयं आते है, भक्तों की सेवा करते हैँ करके दिखाते हैँ 
कि देखो, मै भी भगवान्‌ होकर भक्तों की सेवा करता हूं, तुम भी सब 
करो । भगवान्‌ ने स्वयं कहा कि मँ जो भगवान्‌ हूँ सेवा के कारण हूं। 
यत्सेवया चरणपद्मपवित्ररेणुं 
सद्यशक्षताखिलमलं प्रतिरब्धक्षीलम्‌ । 
न श्रीविरक्तमपि मां विजहाति यस्याः 
्ेक्ालवाथं इतरे नियमान्‌ वहन्ति ॥ 
(भा. ३।१६।७) 
भगवान्‌ बोले ~ भक्तों की सेवा से ही हमारे चरणो मे, चरणरज में 
पवित्रता आयी ओर सबके पाप जलाने की ताकत आयी । यद्यपि मेँ 
विरक्त हू, लक्ष्मी जी को भी नहीं चाहता हू, जिनकी कृपा पाने के 
लिए लोग तपस्या करते हैँ परन्तु सेवा के ही कारण से वह मेरे 
पीे-पीछे घूमती है । 
धर्मराज ने कहा है - 

सारग्राहिता 

तैस्तान्यघानि पूयन्ते तपोदानजपादिभिः । 

नाधमेजं तद्धृदयं तदपीशाद्गिसेवया ॥ 

(भा. ६।/२/१७) 

जप, तपादि से पाप तो जल जाए, लेकिन हृदय शुद्ध नहीं 
होगा । हृदय का मैल, बुद्धि का मैल अहंता आदि माला करने से नहीं 
जाएगा, तपस्या से नहीं जाएगा, ये तो भगवान्‌ के चरणों की सेवा या 
भक्तों की सेवा से जाएगा । जहाँ सेवा है वहाँ चमत्कार है ओर सेवा 
नहो हे तो कितना भी तपस्या कर रहा है, जप कर रहा है 
भजनानन्दी है, वो कुछ नहीं है सब व्यर्थ है | 


(39) 


सुनु सुरेस रघुनाथ सुभाऊ । निज अपराध रिसाहि न काऊ ॥ 
जो अपराधु भगत कर करई। राम रोष पावक सो जरई ॥ 
लोकँ बेद॒बिदित इतिहासा । यह महिमा जानहि दुरबासा ॥ 

(रा.च.मा.अयो. २१८) 


अगर भगवद्‌ भक्तां मेँ भेदभाव रखोगे तो भगवान्‌ की क्रोधाग्नि से 
जल जाओगे । इसका सबसे बड़ा प्रमाण है महर्षि दुर्वासा । दुर्वासा 
जी से बड़ा कौन हो सकता है? वह साक्षात्‌ शिवजी के अंश से 
उत्पन्न हुए है । परन्तु भक्त अम्बरीष का अपराध करने पर उनको 
भक्तापराध लग गया ओर उस अपराध के कारण सुदर्शन चक्र उने 
मारे के लिए दौड़ा, जिससे उनका शरीर जलने लगा, वह सभी 
लोकों मेँ भागे, देवलोक गए, ब्रह्मलोक गए, शिवलोक गए परन्तु 
किसी ने भी उनकी सहायता नहीं की, तब अंत में वैकुण्ठ धाम में 
भगवान्‌ के पास पहवे ओर बोले - हे दीनानाथ ! रक्षा करो. रक्षा 
करो । भगवान्‌ बोले - दुर्वासा जी ! आपने हमारे भक्त अम्बरीष का 
अपराध किया, इसलिए मँ आपको क्षमा नहीं कर सकता हू क्योकि 
मँ स्वतन्त्र नही हूँ मेँ भक्तों के आधीन हूँ 























सारग्राहिता 
अहं भक्तपराधीनो ह्यस्वतंत्र इव द्विज । 
साधुभिग्र॑स्तहृदयो भक्तैभ॑क्तजनप्रियः ॥ 


(भा. ९/४।६४) 
भक्तापराध के कारण भगवान्‌ ने दुर्वासा जी को भी लौटा दिया 
ओर हम कीडे-मकोडे जैसे लोग अपने-आप को सिद्ध समञ्जते हैँ 
भक्तो की आलोचना करते हैँ, निंदा करते है, भक्तो को भेद बुद्धि से 
देखते हैँ, तो हम भगवान्‌ की क्रोधाग्नि से कैसे बच सकते है? जब 
शंकर के अवतार दुर्वासा एक वर्ष तक चक्र की अनि मे जलते रहे । 
इसलिए चाहे भजन कम करो लेकिन भक्तापराध से बचो । नहीं तो 
नष्ट हो जाओगे । 


(36) 


ये दारागारपुत्राप्तान्‌ प्राणान्‌ वित्तमिमं परम्‌ । 
हित्वा मां शरणं याताः कथं तांस्त्यक्तुमुत्सहे ॥ 
। (भा. ९।४।६५) 
जो मनुष्य अपनी स्त्री, बेटा-बेटी, माता-पिता, घर-मकान, प्राण (जीवन), 
धन-संपत्ति तथा ये सारा संसार ओर परलोक छोडकर एकमात्र भगवान्‌ की 
शरण मे जाता है उनको कहते हैँ सच्चा अनन्य भक्त । हम लोग साधु बनकर 
भी धन रखते हँ तो अनन्य कहाँ से हो जाए? भगवान्‌ के अलावा अन्यत्र 
कहीं भी प्रेम है तो हम अनन्य नहीं है; संसार मे व्यवहार रखते है, संसार से 
सुख की आशा रखते हैँ तो अनन्य नहीं हँ । अनन्यता क्या है? इसको लोग 
समञ्च ही नही पाते । किसी सम्प्रदाय विशेष मे दीक्षा लेना अनन्यता नहीं है | 
समस्त लौकिक-पारलौकिक कामनाओं तथा देह-गेहादि की आसक्तियो का 
त्याग करना अनन्यता है । 'स्त्री-पुत्र, धन-सम्पत्ति, शरीर आदि के प्रति प्रेम 
का त्याग करना' यह अनन्यता है | 


अब हम अपने-आप को अनन्य बताते है ओर दूसरी तरफ हमारा चिंतन 
चल रहा है कि कहां से रुपया-पैसा मिले? बढ़िया भोजन लड्ड्‌-पेडा कैसे 
मिले? मान-सम्मान कैसे मिले? समाज मे हमारा प्रभाव किस तरह बढ़े? तो 

| सारग्राहिता 
एसे व्यक्ति को अनन्य नहीं कहा जाता है। चिन्तन अनन्य होना चाहिए, वही 

सच्ची अन्यता है । बहुत से लोग अपने-आपको राधारानी का भक्त मानते हैँ 

किन्तु अगर तुम्हारा प्रेम घर-परिवार, धन-संपत्ति मे है तो तुम राधारानी के 

"भ नहो हो । राधासुधानिधि' मे लिखा है कि राधारानी का प्रेम कब मिलता 
2 


"दूरादपास्य स्वजनान्सुखमर्थकोरि 
सर्वेषु साधनवरेषु चिरं निराशः ।" 


(रा.सु नि. ३२) 

जब स्वजन-सम्बन्धी, स्त्री, पुत्र, माता-पिता आदि का द्र से त्याग कर 

दो, करोड प्रकार के अर्थो का त्याग कर दो. धन-सम्पत्ति, जमीन-जायदाद 

आदि मं भी प्रेम नहीं करो, अन्य साधनों से भी निराश हो जाओ, उसके बाद 

तुम राधारानी की चरणरज के उपासक बन पाओगे। अगर इन सब चीजों का 
सग्रह हे तो तुम अनन्य नहीं हो । 


(31) 


श्रीमद्भागवत मे कथा आती है - दधीचि ऋषि के पास देवता गए ओर 
उनसे प्रार्थना की कि आप अपना शरीर दे दो, आपकी हड्डियो से हम वज्र 
बनायेगे । उन्होने कहा - ले लो। उन्होने ये नहीं सोचा कि हमारी खरी गर्भिणी 
हे । गर्भिणी को छोडकर हम चले जाएगे तो उसका क्या होगा? उन्होने 
देवताओं को शरीर दे दिया । स्री महासती थी, वह विधवा हो गयी । दधीचि 
जानते थे कि यह महासती है, हम इसको गर्भावस्था मे छोडकर जा रहे हैँ 
हमारे जाने के बाद यह जीवित नहीं रहेगी । अब शंका हुई कि तो क्या उन्होने 
अन्याय किया? एक गर्भिणी खत्री को छोड दिया । क्या यह क्रूरता नहीं है? 
नही, उसको हम जैसे मूर्ख लोग क्रूरता समञ् रहे है । जबकि उन्होने बहुत 
बड़ा धर्म किया, जो हर आदमी कर नहीं सकता । उन्होने कहा क 
अहो देन्यमहो कष्टं पारक्यैः क्षणभङ्गुरैः । 
यन्नोपकुयादस्वार्थेः मर्त्य॑ः स्वज्ञातिविरहैः ॥ 


(भा. ६/१०/१०) 

सारग्राहिता 

इससे ज्यादा कष्ट की बात क्या हो सकती है? प्रत्येक वस्तु पराई है, 

अपना शरीर, स्त्री का शरीर, बेटा-बेटी का शरीर आदि। सब क्षणभंगुर है, 
थोडी देर मे सब चले जाएँ । 


जब काल आता है तो वह ये नहीं देखता कि स्त्री रो रही है, बाप रो रहा 

है, मँ रो रही है, बस उसी समय चलो इसको कहते है क्षणभंगुर । सारा 

कुटुम्ब रो रहा है लेकिन काल किसी पर दया नहीं करता, इसी का नाम है 
काल । वो कुछ नहीं सोचता है कि बच्चा अनाथ हो जायेगा तो उसका क्या 

होगा? स्त्री विधवा हो जायेगी तो क्या होगा? इसलिए ये संसार क्षणभंगुर है, 

एक क्षण मे कूट जाता है । यँ हर चीज विनाशी है, हर चीज परायी है । तुम 
रोते हो, शोक करते हो, गलती तुम्हारी थी, तुमने इस संसार को अपना मान 
लिया था । तुम्हारा पैसा चोरी हो गया तो चोर की गलती नहीं है, गलती है 
तुम्हारी जो तुमने उस पैसे को अपना माना । उसका दण्ड है कि तुम ओंँसू 
बहा रहे हो । यहाँ तक कि जब डाका पड़ता है तो लोग मर जाते है, उनका 
हार्ट फैल हो जाता है क्योकि उन्होने उस धन को अपना माना था । इसलिए 
स्त्री, बेटा-बेटी, धन-संपत्ति आदि ये सब पराये है, क्षण भंगुर है । परन्तु 
आश्य है कि इनसे मनुष्य परोपकार नहीं करता है । जबकि इनसे कोई स्वार्थं 
नही निकलना है । न बेटे से स्वार्थ निकलेगा न बेटी से । नुक्सान भले ही कर 
दे । बेटा-बेटी आदि अगर भगवद्‌ विमुख है तो हानि करेगे । तुम अगर मरने के 
बाद ऊपर के लोको मेँ जा रहे होगे तो ऊपर से तुम्हारी टांग नीचे खीच लेगे, 
नरक मं ले जाए । परन्तु लोग फिर भी हाय बेटा, हाय बेटी करते हुए मरते 
हे । उनसे केवल हानि है, नुक्सान है लेकिन फिर भी मनुष्य उनको छाती से 
लगाता हे । हर चीज पराई है, किसी भी लड़का-लड़की से मँबाप का स्वार्थ 
सिद्ध होने वाला नहीं है, केवल उनसे नुक्सान ही होगा । इसलिए दधीचि जी 
बोले कि बड़ दुःख की बात है मनुष्य अपने शरीर, बेटा-बेटी, स्त्री आदि से 
परोपकार नहीं करता है । 





























सारग्राहिता 


ठ ध किशोरी टया कयो 





हे किशोरी राधारानी ! आप मेरे ऊपर दया करिये । इस जगत में 
मुञ्चसे अधिक दीन-हीन कोई नहीं है अतः आप अपने सहज करुण 
स्वभाव से मेरे ऊपर भी तनिक दया दृष्ट कीजिये । 
राधे किशोरी दया करो । 
हम से दीन न कोई जग मेँ, बान दया की तनक दरो! 
सदा इरी दीनन पै शयामा, यह विश्वास जो मनहि खरो । 
विषम विषय विष ज्वाल माल में, विविध ताप तापनि जु जरो, 
दीनन दहित अवतरी जगत मे, दीनपाछिनी हिय विचरो। 
दास तुम्हारो आस ओर (विषय) की, हरो विमुख गति को ज्लगरो। 
कबहँ तो करुणा कंरोगी श्यामा, यही आस ते द्वार परयो ॥ 

मेरे मन मे यह सच्चा विश्वास है किं श्यामा ज्‌ सदा से दीनो पर 
दया करती आई है । मै अनादिकाल से माया के विषम विष रूपी 
विषयों की ज्वालाओं से उत्पन्न अनेक प्रकार के तापो की आग में 
जलता आया हूं । इस जगत मे आपका अवतार दीनो के कल्याण के 
लिए हआ है । हे दीनो का पालन करने वाली श्री राधे ! कृपा करके 
आप मेरे हृदय में निवास कीजिये । मै आपका दास होकर भी संसार 
के विषयों ओर विषयी प्राणियों से सुख पाने की आशा किया करता 
हू। आप मेरी इस विमुखता के क्लेश का हरण कर लीजिए । हे 
श्यामा जू ! जीवन मे कभी तो एेसा अवसर आएगा जब आप मेरे 
ऊपर करुणा करेगी, इसी आशा के बल पर मैने आपके द्वार पर डरा 
जमा लियाहे। 


(2 @ ‰?) 














